title: A1 Grand Prix -kausi 2006–2007

text: Sarjan mestaruuden voitti Saksa kuljettajina Nico Hülkenberg ja Christian Vietoris.


title: Laanilan jätteenpolttolaitos

text: Laanilan jätteenpolttolaitos on Oulun Laanilan kaupunginosassa, Kemiran teollisuusalueella toimiva jätteenpolttolaitos. Laitoksen omistaja on Oulun Energia ja sen käytöstä ja kunnossapidosta vastaa Laanilan Voima Oy. Vuosittain laitoksessa poltetaan noin 150 000 tonnia yhdyskunta- ja teollisuusjätettä, josta puolet tulee Oulun Jätehuollon alueelta ja puolet muualta Pohjois-Suomesta.


title: Laanilan jätteenpolttolaitos

text: Jätteenpolttolaitos otettiin kaupalliseen käyttöön vuonna 2012, ja sen polttoaineteho on 53 MW. Vuonna 2015 laitos tuotti höyryä 367 GWh ja kaukolämpöä 40 GWh. Laitoksen tuottamaa energiaa hyödynnetään Kemiran teollisuusprosesseissa ja Oulun Energian sähkön ja kaukolämmön tuotannossa.


title: Jukka Tikkanen

text: Jukka Tapani Tikkanen (30. elokuuta 1957 Jyväskylä) on suomalainen arkkitehti ja Arkkitehtisuunnittelu Jukka Tikkanen Oy:n toimitusjohtaja. Tikkanen valmistui arkkitehdiksi Teknillisestä korkeakoulsta 1990. Kansainvälisen arkkitehtuurikilpailun voiton myötä toteutettu Jyväskylän Ainolanrannan rantakortteli oli myös Tikkasen diplomityö.


title: Jukka Tikkanen

text:
Arkkitehtisuunnittelu Jukka Tikkanen Oy teki yli kymmenen vuoden ajan 8-9% koko Suomen asuntotuotannon suunnittelusta, vastaten mm. Suomen korkeimman asuinkerrostalon Vuosaaren Cirruksen toteutussuunnittelusta. Vuosina 2006-08 toimisto suunnitteli hankkeita ainosataan Venäjälle, jossa yhtiöllä on edelleen toimipisteet Moskovassa ja Pietarissa.
2016 Jukka Tikkaselle myönnettiin Jyväskylä-seuran palkinto ”jyväskyläläisyyden tai Jyväskylän henkisen ja aineellisen perinteen hyväksi tehdystä työstä”. Myöntämisessä painoi erityisesti Tikkasen työ vuodesta 2009 omistamansa Schaumanin linnan entisoinnissä.


title: Bülach

text: Bülach on kaupunki Zürichin kantonissa Bülachin hallintoalueella Koillis-Sveitsissä. Kaupungin asukasluku on vajaat 20 000 ja pinta-ala on 19,33 neliökilometriä.


title: Bülach

text: Bülach sijaitsee kumpuilevassa Mittellandissa Glatt- ja Tössjokien välissä, Reinin eteläpuolella.


title: Bülach

text: Bülachista on moottoritieyhteys etelään, Klotenin kautta Zürichiin. SBB:n rautatie Zürich–Schaffhausen kulkee Bülachin kautta. Kaupungista on rautatieyhteys myös itään, Winterthuriin.


title: Stepan Aleksandrovski

text: Stepan Fjodorovitš Aleksandrovski (25. joulukuuta 1842 – 14. helmikuuta 1906) oli venäläinen taidemaalari ja akvarellisti.


title: A1 Grand Prix -kausi 2007–2008

text: A1 Grand Prix -kausi 2007–2008 oli A1GP -sarjan kolmas kausi. Kausi alkoi 30. syyskuuta 2007 Hollannin Zandvoortin radalla ja päättyi 4. toukokuuta 2008 Britannian Brands Hatchin radalle.


title: A1 Grand Prix -kausi 2007–2008

text: Sarjan mestaruuden voitti Sveitsi kuljettaja Neel Jani.


title: A1 Grand Prix -kausi 2008–2009

text: A1 Grand Prix -kausi 2008–2009 oli A1GP -sarjan neljäs ja viimeinen kausi (kausi 2009–10 ei toteutunut ja sarja kaatui talousvaikeuksiin syksyllä 2009). Kausi alkoi 5. lokakuuta 2008 Hollannin Zandvoortin radalla ja päättyi 3. toukokuuta 2009 Britannian Brands Hatchin radalle.


title: A1 Grand Prix -kausi 2008–2009

text: Sarjan mestaruuden voitti Irlanti kuljettajana Adam Carroll.


title: Wil

text: Wil tarkoittaa muuan muassa seuraavaa:


title: Stomatosuchus

text: Stomatosuchus on sukupuuttoon kuollut krokotiilimaisten arkosaurien suku, jonka fossiileja on löydetty Egyptistä myöhäisen liitukauden Cenomanum-vaiheelta. Se oli arviolta 10 metriä pitkä, ja sillä oli lähes kaksimetrinen, litteäkuonoinen kallo. Alaleuka oli hampaaton ja sen alla näyttää olleen pelikaanimainen pussi. Sen uskotaan olleen siivilöijä, joka ahmaisi leukapussiinsa suuria määriä vettä, jotka se sitten puristi ulos yläleuan hienojen hampaiden läpi. Jäljelle jäivät pienet äyriäiset joita "Stomatosuchus" käytti ravinnokseen.


title: Stomatosuchus

text: Koska eläimen ainoa tunnettu yksilö tuhoutui Munich Museumin mukana liittoutuneiden pommituksessa vuonna 1944, ei fossiileja voida tutkia nykyaikaisin menetelmin varmistamaan jos uskomukset sen elintavoista pitävät paikkansa. Samassa hyökkäyksessä katosivat myös dinosaurusten "Spinosaurus" ja "Carcharodontosaurus" alkuperäiset jäänteet.


title: Wil (kaupunki)

text: Wil on kaupunki Sankt Gallenin kantonissa Koillis-Sveitsissä. Kaupungin asukasluku on noin 24 000 ja pinta-ala on 20,82 neliökilometriä.


title: Wil (kaupunki)

text: Wil sijaitsee kumpuilevassa Mittellandissa Thurjoen varrella.


title: Wil (kaupunki)

text: Wil sijaitsee moottoritien A1 varrella, Winterthurin ja Sankt Gallenin välillä. SBB:n rautatie Zürich–Sankt Gallen kulkee Wilin kautta. Kaupungista on kolme muutakin rautatieyhteyttä: pohjoiseen Weinfeldeniin, luoteeseen Frauenfeldiin sekä etelään Wattwiliin.


Jalkapallon maailmanmestaruuskilpailujen 2018 loppuottelu oli jalkapallo-ottelu, jossa ratkaistiin jalkapallon MM-kilpailujen 2018 voittaja. Se oli neljän vuoden välein pelattavien jalkapallon MM-kilpailujen 21. loppuottelu. Se pelattiin Lužniki-stadionilla Moskovassa, Venäjällä 15. heinäkuuta 2018 Ranskan ja Kroatian välillä.


title: Jalkapallon maailmanmestaruuskilpailujen 2018 loppuottelu

text: Ottelun voittanut Ranska karsiutui vuoden 2021 Maanosaliittojen cupiin.Säännöt


title: Tzenni

text: Tzenni on mauritanialaisen griottimuusikko ja laulaja-lauluntekijä Noura Mint Seymalin albumi, joka julkaistiin vuonna 2014.


title: Suomen Silkkikutomo

text: Suomen Silkkikutomo Oy oli Helsingissä vuodesta 1900 konkurssiinsa 1991 asti toiminut tekstiiliteollisuusyritys. Sillä oli tehdas myös Keski-Pohjanmaan Kannuksessa.


title: Suomen Silkkikutomo

text: Parhaimmillaan 430 henkeä työllistänyt yritys valmisti muun muassa alusvaatteita, vuorikankaita ja 1960-luvulla suosittuja nailonpaitoja. Yrityksen tuotemerkkejä olivat muun muassa "Mary Ann" ja "Sir William".


title: Suomen Silkkikutomo

text: Aluksi Helsingin keskustassa toiminut yritys rakennutti 1950-luvun alussa Herttoniemeen arkkitehti Matti Finellin suunnitteleman rappauspintaisen teollisuuskiinteistön. Suomen Silkkikutomon konkurssin jälkeen Laivalahdenkatu 2b:n lähes 7 000 kerrosneliömetrin rakennukset olivat pitkään tyhjillään, kunnes uusi omistaja Sponda remontoi kiinteistön 2000-luvun alkupuolella toimistotiloiksi. Kiinteistössä toimi 2010-luvun puolivälissä muun muassa Lääkäriasema Diacor, suoramarkkinointiyritys MicroMedia ja Helsingin työväenopisto.


title: Suomen Silkkikutomo

text: Vuonna 1991 Suomen Silkkikutomo ajautui konkurssiin. Seuraavana vuonna Ilpo Larha murhasi Suomen Silkkikutomo Oy:n omistajan, 77-vuotiaan Wilhelm Högstenin tämän perintöä havitelleen pojan Fred Högstenin toimeksiannosta.


title: Kreuzlingen

text: Kreuzlingen on kaupunki Thurgaun kantonissa Koillis-Sveitsissä. Kaupunki sijaitsee Saksan rajalla, rajanaapuri on Konstanzin kaupunki. Kaupungin asukasluku on noin 22 000 ja pinta-ala 11,48 neliökilometriä. Asukkaista enemmistö on ulkomaalaisia: vakinaisista asukkaista 54 prosentilla ei ole Sveitsin kansalaisuutta.


title: Kreuzlingen

text: Kreuzlingen sijaitsee kumpuilevassa Mittellandissa Bodenjärven rannalla.


title: Kreuzlingen

text: Kreuzlingen on rajanylityspaikka Saksaan. Moottoritie A7 johtaa kaupungista lounaaseen kohti Winterthuria. Kreuzlingenistä on rautatie neljään suuntaan: Saksan-rajan ja Reinin yli pohjoiseen, länteen Schaffhauseniin, kaakkoon kohti Romanshornia sekä etelään Weinfeldeniin.


title: Bohumil Tomášek

text: Bohumil Tomášek (s. 21. kesäkuuta 1936 Liberec) on Tšekkoslovakiaa edustanut, kilpauransa päättänyt koripalloilija.


title: Bohumil Tomášek

text: Tomášek saavutti Tšekkoslovakian miesten maajoukkueessa EM-hopeaa Turkissa 1959 ja Suomessa 1967. Kesäolympialaisissa hän sijoittui Tšekkoslovakian maajoukkueessa viidenneksi Roomassa 1960. Mitaliturnaustensa lisäksi Tomášek pelasi EM-kilpailuissa vuosina 1961, 1963 ja 1965.


title: Celestín Mrázek

text: Celestín Mrázek on Tšekkoslovakiaa edustanut, kilpauransa päättänyt koripalloilija.


title: Celestín Mrázek

text: Mrázek saavutti Tšekkoslovakian miesten maajoukkueessa EM-hopeaa Suomessa 1967.


title: Jiří Marek

text: Jiří Marek on Tšekkoslovakiaa edustanut, kilpauransa päättänyt koripalloilija.


title: Jiří Marek

text: Marek saavutti Tšekkoslovakian miesten maajoukkueessa EM-hopeaa Suomessa 1967. Hän kuului Tšekkoslovakian kokoonpanoon myös Jugoslavian EM-kilpailuissa 1961, missä maa sijoittui viidenneksi.


title: Vladimír Heger

text: Vladimír Heger (s. 30. tammikuuta 1932) on tšekkiläinen, aikaisemmin tšekkoslovakialainen, kilpauransa päättänyt koripallovalmentaja ja koripalloilija.


title: Vladimír Heger

text: Pitkän valmentajanuransa aikana Heger valmensi muun muassa Tšekkoslovakian miesten maajoukkuetta, Tšekkoslovakian naisten maajoukkuetta, Alankomaiden miesten maajoukkuetta, Portugalin miesten maajoukkuetta ja Turkin miesten maajoukkuetta. Tšekkoslovakian miehet Heger valmensi EM-hopealle Suomessa 1967 ja joidenkin lähteiden mukaan myös EM-pronssille Italiassa 1969. Hänen aikanaan Tšekkoslovakian miesjoukkue pelasi myös Münchenin kesäolympialaisissa 1972, Montréalin kesäolympialaisissa 1976, vuoden 1974 MM-kilpailuissa ja useissa EM-kilpailuissa. Tšekkoslovakian naiset Heger johdatti EM-pronssille Puolassa 1978. Myös Alankomaiden miesjoukkue osallistui Hegerin valmennuksessa EM-kilpailuihin.


title: Jonathan M. Wainwright

text: Jonathan Mayhew Wainwright IV (23. elokuuta 1883 Walla Walla, Washington – 2. syyskuuta 1953 San Antonio, Texas) oli yhdysvaltalainen kenraali, joka toimi komentajana toisessa maailmansodassa. Hän joutui antautumaan Japanille Filippiinien taistelun päätteeksi toukokuussa 1942, mutta sai mainetta sitkeästä vastarinnastaan.


title: Jonathan M. Wainwright

text: Wainwright syntyi sotilasperheeseen ja valmistui upseeriksi West Pointin sotilasakatemiasta vuonna 1906. Hän palveli ratsuväkijoukoissa Texasissa ja Filippiineillä, jossa hän osallistui moro-kapinan kukistamiseen. Ensimmäisessä maailmansodassa hän palveli länsirintamalla 82. divisioonan esikuntaupseerina. Vuodesta 1936 hän oli ratsuväkirykmentin ja myöhemmin ratsuväkiprikaatin komentajana. Syyskuussa 1940 Wainwright ylennettiin kenraalimajuriksi ja hänet lähetettiin divisioonankomentajaksi Filippiineille. Yhdysvaltojen joutuessa sotaan joulukuussa 1941 saaren amerikkalaiset joukot olivat periaatteessa taistelukykyisiä, mutta niitä tukevien filippiiniläisten joukko-osastojen koulutus oli pääosin kesken.


title: Jonathan M. Wainwright

text:
Japanilaiset onnistuivat jo hyökkäyksensä ensimmäisenä päivänä tuhoamaan amerikkalaisten lentokoneet Clarkin lentotukikohdassa, ja ilman niitä amerikkalaiset eivät kyenneet torjumaan 10. joulukuuta alkanutta maihinnousua Luzonin saarelle. Pohjois-Luzonin joukkoja komentanut Wainwright joutui tammikuun alkuun mennessä perääntymään Bataanin niemimaalle. Hänet nimettiin 7. tammikuuta Bataanille keskitetyn armeijakunnan komentajaksi. Kun kenraali Douglas MacArthur kutsuttiin muualle, Wainwright nimettiin 12. maaliskuuta 1942 kaikkien Filippiineillä olleiden amerikkalaisten joukkojen komentajaksi, vaikka tilanne oli jo täysin toivoton. Hänet myös ylennettiin kenraaliluutnantiksi 20. maaliskuuta. Wainwright siirsi päämajansa Manilanlahdella sijainneelle Corregidorin linnoitussaarelle, jossa hän jatkoi vastarintaa 11 000 miehen voimin vielä sen jälkeenkin kun Bataanille jääneet joukot joutuivat antautumaan 9. huhtikuuta. Japanin armeija moukaroi saarta jatkuvalla tykkitulella ja ilmapommituksilla ja huolto katkesi lähes täydellisesti, mutta Wainwrightin nälkiintyneet miehet pitivät pintansa, kunnes japanilaiset 5. toukokuuta onnistuivat tekemään maihinnousun Corregidorille. Wainwright antautui seuraavana päivänä. Hän joutui antamaan antautumiskäskyn myös Etelä-Filippiinien amerikkalaisille joukoille, koska japanilaisten komentaja kenraali Masaharu Homma asetti sen ehdoksi Corregidorin antautumisen hyväksymiselle ja Wainwright halusi pelastaa joukkonsa turhalta verilöylyltä. MacArthur yritti turhaan kumota käskyn.
Wainwright oli japanilaisten sotavankina Formosalla ja Mantšuriassa sodan loppuun asti. Hän sai osallistua Japanin antautumisseremoniaan syyskuussa 1945. Palattuaan kotimaahan häntä juhlittiin sankarina ja hän sai Medal of Honor -kunniamerkin sekä ylennyksen kenraaliksi. Oltuaan vuoden 4. armeijan komentajana hän vetäytyi palveluksesta vuonna 1947 ja toimi viimeiset vuotensa liikemiehenä Texasissa. Kuoltuaan vuonna 1953 Wainwright haudattiin Arlingtonin sotilashautausmaalle Washingtoniin.


title: Weinfelden

text: Weinfelden on kaupunki Thurgaun kantonissa Koillis-Sveitsissä. Kaupungin asukasluku on runsaat 11 000 ja pinta-ala 15,5 neliökilometriä.


title: Weinfelden

text: Weinfelden sijaitsee kumpuilevassa Mittellandissa Thurjoen varrella.


title: Weinfelden

text: Valtatie 14 (H14) Frauenfeldistä Romanshorniin kulkee Weinfeldenin kautta. SBB:n rautatie Winterthurista Romanshorniin kulkee kaupungin kautta. Lisäksi Weinfeldenistä on rautatieyhteys pohjoiseen, Kreuzlingeniin, sekä etelään, Wiliin.


title: Wetzikon

text: Wetzikon on kaupunki Zürichin kantonissa Koillis-Sveitsissä. Kaupungin asukasluku on runsaat 24 000 ja pinta-ala 16,7 neliökilometriä.


title: Wetzikon

text: Wetzikon sijaitsee kumpuilevassa Mittellandissa pari kymmentä kilometriä Zürichistä kaakkoon.


title: Wetzikon

text: Wetzikonista on rautatieyhteys neljään suuntaa: luoteeseen kohti Dübendorfia, pohjoiseen Winterthurin suuntaan, kaakkoon Hinwiliin sekä etelään Rapperswiliin.


title: Fred Kerley

text: Fred Kerley (s. 7. toukokuuta 1995) on yhdysvaltalainen pikajuoksija, jonka päämatka on 400 metrin juoksu. Hän kilpailee Texas A&M Universityn joukkueessa ja on pituudeltaan 193 cm.


title: Fred Kerley

text: Kerley voitti 400 metrin Yhdysvaltojen-mestaruuden 2017. Hän voitti samana vuonna NCAA:n 400 metrin mestaruuden sekä sisä- että ulkoradoilla. Lontoon MM-kilpailuissa 2017 hän juoksi ankkuriosuuden Yhdysvaltojen hopeajoukkueessa 4 × 400 metrin viestissä. 400 metrillä hän sijoittui seitsemänneksi. Birminghamin MM-hallikilpailuissa 2018 hän sai hopeaa 4 × 400 metrin viestissä.


title: Fred Kerley

text: Kerley juoksi ulkorataennätyksensä 43,70 Austinissa 26. toukokuuta 2017. Hallissa hän on juossut saman matkan parhaimmillaan aikaan 44,85 Texasin College Stationissa 11. maaliskuuta 2017.


title: Christian Coleman

text: Christian Coleman (s. 6. maaliskuuta 1996 Atlanta) on yhdysvaltalainen pikajuoksija.


title: Christian Coleman

text: Coleman saavutti alle 20-vuotiaiden Pan-Amerikan-mestaruuskilpailuissa pronssia 100 metrillä vuonna 2015. Hän voitti NCAA:n sisäratojen mestaruuden 200 metrillä 2016. Hän edusti Rio de Janeiron olympialaisissa 4 × 100 metrin viestin alkueräjuoksussa Yhdysvaltoja. Loppukilpailussa toisella kokoonpanolla juossut Yhdysvallat hylättiin.


title: Christian Coleman

text: Coleman voitti vuonna 2017 NCAA:n mestaruuden sisäradoilla 60 ja 200 metrillä. 60 metrillä Coleman kellotti ajan 6,45 s, ja 200 metrillä Colemanin aika oli 20,11 s. Molemmat ajat olivat hallikauden parhaat tulokset 60 ja 200 metrillä. Ulkoratojen NCAA:n mestaruuden Coleman voitti sekä 100 kuin myös 200 metrillä. Colemanin voittoaika 100 metrillä kovaan vastatuuleen (–2,1m/s) oli 10,04 s ja 200 metrillä hän kellotti ajan 20,25 s samoin vastatuuleen (–3,1m/s). 100 metrin välierissä Coleman juoksi kauden kärkiajan 9,82 s (+1,3m/s), joka on maailman kaikkien aikojen listalla 9. sijalla. Vuoden 2017 Yhdysvaltain MM-karsinnoissa Coleman sijoittui 100 sekä 200 metrillä toiseksi. 100 metrillä Coleman aika oli 9,98 s (–0,7m/s) ja 200 metrillä 20,10 s (–2,3m/s). Lontoon MM-kisoissa 2017 Coleman voitti 100 metrillä hopeaa ajalla 9,94 s. Pikaviestissä hän juoksi ankkuriosuuden Yhdysvaltojen hopeajoukkueessa.


title: Christian Coleman

text: 19. tammikuuta 2018 Coleman juoksi 60 metrillä ajan 6,37 s ja alitti Maurice Greenen nimissä olleen maailmanennätyksen, mutta aikaa ei ratifioitu ennätykseksi, koska kilpailussa käytetyissä lähtötelineissä ei ollut sääntöjen vaatimia vilppilähdön ilmaisulaitteita. 18. helmikuuta 2018 Coleman juoksi Yhdysvaltain hallimestaruuskisojen loppukilpailussa ajan 6,34 s ja alitti Greenen ME-ajan 0,05 sekunnilla. Maaliskuussa hän voitti 60 metrin sisäratojen maailmanmestaruuden Birminghamissa ajalla 6,37.


title: B&B Magazine

text: B&B Magazine (esp. "B&b, de boca en boca") on espanjalainen komedia- ja draamasarja, jonka tapahtumat sijoittuvat muotilehden toimitukseen. Sarjaa on tehty kaksi tuotantokautta. 16-jaksoinen ensimmäinen kausi alkoi Espanjassa 17. helmikuuta 2014. Toinen kausi alkoi 16. syyskuuta 2015. Suomessa Yle on esittänyt B&B Magazinen ensimmäisen kauden netissä Yle Areenassa kesäsarjana vuonna 2015 julkaisten viisi jaksoa kerrallaan kerran viikossa. Toista kautta ei ole esitetty Suomessa.


title: B&B Magazine

text: B&B Magazinen tekijät ja näyttelijät ovat osittain samoja, kuin aiemmin ilmestyneessä "Serranon perheessä".


title: B&B Magazine

text: B&B Magazine on ihmissuhdesarja, joka käsittelee B&b -nimisen muotilehden teon arkea. Tapahtumat sijoittuvat yleensä lehden toimituksen tiloihin, jutun tekoon liittyviin haastattelu- ja kuvauskohteisiin sekä lehden toimittajien ja omistajan koteihin. Lehden työntekijät kilpailevat keskenään juttujen saamisessa, haastateltavat ja haastattelutilanteet ovat oikukkaita ja lehden korruptoitunut ja varakas omistaja painostaa julkaisemaan liiketoimiaan hyödyttäviä artikkeleita.


title: B&B Magazine

text: Sarjassa käsiteltyjä teemoja ovat muun muassa taloudellinen epätasa-arvo, köyhyys, korruptio, toimittajien kohtaama painostus sekä vanhempien käyttämä määräysvalta teini-ikäisiin ja aikuisiin lapsiinsa.


title: B&B Magazine

text: B&B Magazinessä ei ole vain yhtä päähenkilöä. Sarjan alussa toimittajat uskovat, että keski-ikäinen Candela (Belén Rueda) nimitettäisiin lehden päätoimittajaksi, mutta B&b:n omistaja Óscar (Adolfo Fernández) valitseekin päätoimittajaksi toimituksen ulkopuolelta tulevan Pablon (Gonzalo de Castro). Pablo ja Candela ovat seurustelleet vuosikymmeniä sitten, Pablo kuitenkin jätti Candelan syytä selittämättä muuttaen Latinalaiseen Amerikkaan ja seurustelee nyt lehden omistajan tyttären Claran (Cristina Alarcón) kanssa. Candela ei ole kertonut Pablolle, että heillä on yhteinen teini-ikäinen tytär Sonia (Macarena García), joka unelmoi äitinsä tapaan toimittajan ammatista.


title: Baldwin Lonsdale

text: Baldwin Lonsdale (5. elokuuta 1948 Nereningman, Mota Lava, Uudet-Hebridit – 17. kesäkuuta 2017 Port Vila, Vanuatu) oli Vanuatun presidentti 2014–2017. Hän toimi ennen presidenttiyttään muun muassa anglikaanisen kirkon pappina ja Torban maakunnan pääsihteerinä. Vaikka presidentti on Vanuatulla lähinnä seremoniallinen, hän on virkakaudellaan taistellut maansa korruptiota vastaan.


title: Baldwin Lonsdale

text: Baldwin Lonsdale syntyi vuonna 1948 Nerenigmanin kylässä Mota Lavan saarella. Hän oli yksi perheensä 11 lapsesta. Hän kävi peruskoulunsa Mota Lavassa ja opiskeli sen jälkeen Aoban saarella 1964–1967. Teologiaa Lonsdale opiskeli Salomonsaarilla Bishop Paterson Collegessa ja Aucklandissa St John’s Collegessa.


title: Baldwin Lonsdale

text: Lonsdale oli naimisissa Lilian Sarginsonin kanssa. Avioliitto oli päätynyt Sarginsonin kuolemaan. He saivat kuusi lasta.


title: Baldwin Lonsdale

text: Lonsdale työskenteli vuodet 1972–1975 Port Vilassa australialaisen varustamon Burns Philpin palveluksessa ja sen jälkeen British National Servicellä. Hän toimi Uusilla-Hebrideillä brittihallinnon rekrytoijana. Hän jätti tehtävät toimiakseen anglikaanisen kirkon pastorina.


title: Baldwin Lonsdale

text: Lonsdale oli 1987–1991 Torgil Rural Training Centerin opettaja ja rehtori ja 1991–1998 Vanuatun hallunnon nuorisokoordinaattori. Vuodet 1998–2006 hän toimi Torban maakunnan pääsihteerinä. Tämän tehtävän jälkeen Lonsdale jatkoi pastorina.


title: Baldwin Lonsdale

text: Lonsdalesta valittiin vuonna 2014 Vanuatun presidentiksi, jolla on pitkälti lähinnä seremoniallinen asema. Presidenttinä häntä edelsi parlamentin puhemies Philip Boedoro, joka toimi virkaatekevenä presidenttinä presidentin valinnan ajan. Vanuatussa presidentin valitsee valitsijamiehistö, jossa uuden presidentin tulee saada kaksi kolmasosaa äänistä. Lonsdale valittiin presidentiksi kahdeksannella kierroksella, Vanuatun historian pisimmäksi venyneessä äänestyksessä. Siinä häntä äänesti 46 58:sta valitsijamiehestä.


title: Baldwin Lonsdale

text: Lonsdale osallistui maaliskuussa 2015 Japanissa luonnonkatastrofeja ja riskinhallintaa käsittelevään maailmankonferenssiin, kun 5. luokan sykloni Pam iski Vanuatulle. Siellä Lonsdale piti tunteikkaan vetoomuksen kansainvälisestä avusta, joka edesauttoi humanitäärisen avun saamisesta Vanuatulle.


title: Baldwin Lonsdale

text: Vaikka presidentillä on Vanuatulla vain vähän valtaa, Lonsdale käytti sitä vuoden 2015 lopulla. Parlamentin puhemies Marcellino Pipite toimi lokakuussa presidentin sijaisena, kun Lonsdale oli ulkomailla. Pipite käytti rooliaan hyväkseen ja vapautti ”presidentilisellä armahduksella” itsensä ja 13 muuta parlamentaarikkoa lahjontatuomiolta. Pipite ja muut parlamentaarikot olivat saaneet noin 35 miljoonaa vatua oppositiopoliitikoilta epäluottamuslauseen kannattamiseksi. Heidät oltiin tuomitsemassa 22. lokakuuta syytteistä, joiden maksimituomio oli 10 vuotta vankeutta. Pipite perusteli armahdusta Vanuatun vakauden säilyttämisellä.


title: Baldwin Lonsdale

text: Lonsdale palasi pian sen jälkeen Vanuatulle, kun Pipite oli armahtanut itsensä. Lonsdale oli tapauksesta hyvin pettynyt ja kertoi televisiossa olevansa ”häpeissään ja surullinen” vallan väärinkäytöksestä. Lonsdale peruuttikin armahduksen. Kun 14 hallituspoliitikkoa joutui jättämään paikkansa, oppositiolla oli kaksi kolmasosa parlamentista. Lonsdale hajottikin marraskuussa parlamentin ja määräsi uudet vaalit. Lonsdalen toimia on laajasti pidetty ratkaisevana iskuna Vanuatun poliittisen korruption kulttuurille. Uudelle parlamentille pitämässään puheessaan hän painotti Vanuatun uutta tulevaisuutta.


title: Baldwin Lonsdale

text: Lonsdale kuoli sydänkohtaukseen kesken virkakautensa kesäkuussa 2017. Parlamentin puhemiehestä Esmon Saimonista tuli virkaatekevä presidentti, ja perustuslain mukaan valitsijamiehistön pitää valita uusi presidentti kolmessa viikossa.


title: Falcon 9 laukaisu 37

text: Falcon 9 laukaisu 37 (myös Iridium-2 tai Iridium Flight 2) oli SpaceX:n Falcon 9 Full Thrust -kantoraketin laukaisu, joka vei kymmenen Iridium NEXT -tietoliikennesatelliittia matalalle Maan kiertoradalle 25. kesäkuuta 2017.


title: Falcon 9 laukaisu 37

text: Lennon hyötykuormana on kymmenen Iridium Communications -yhtiön Iridium NEXT -konstellaation yhteensä 81 satelliitista. Thales Alenia Spacen ja Orbital ATK:n valmistamat satelliitit korvaavat vähitellen Iridiumin ikääntyvän ensimmäisen sukupolven konstellaation LM-700A-satelliitit, jotka suunniteltiin alun perin vain kahdeksan vuoden käyttöiälle. Ensimmäisen sukupolven satelliittien korvaaminen pääsi alkamaan vasta tammikuun 2017 Iridium-1-laukaisulla, kaikkien paitsi seitsemän alkuperäisen satelliitin ollessa yli 18-vuotiata kesällä 2017. Vanhimmat satelliitit olivat olleet radalla jo kaksi vuosikymmentä.


title: Falcon 9 laukaisu 37

text: Orbital ATK vastasi Iridium NEXT -satelliittien Arizonan Gilbertin tehtaallaan tehdystä loppukokoonpanosta, pääurakoitsijana toimineen Thales Alenia Spacen toimittaessa Proteus-satelliittirungostaan kehitetyt ELiTeBus-1000 -rungot, jotka on suunniteltu ainakin kymmenen vuoden käyttöiälle. Iridium on suunnitellut käyttävänsä uusia satelliitteja ainakin 15 vuoden ajan.


title: Falcon 9 laukaisu 37

text: Uudet satelliitit on varustettu L-kaistalle sijoittuvalla tietoliikennehyötykuormalla, jota Iridium käyttää satelliittipuheluiden välittämiseen. Satelliitit on myös varustettu K-kaistan transpondereilla, joita käytetään maa-asemien kanssa kommunikointiin ja satelliittien väliseen tiedonsiirtoon. Satelliittien väliset yhteydet mahdollistavat tietoliikenteen välittämisen mihin tahansa maailmassa ilman välimaa-asemien käyttöä.


title: Falcon 9 laukaisu 37

text: Ensimmäisten kahden Iridium-laukaisun oli tarkoitus elokuun 2014 tilanteessa tapahtua vuoden 2015 aikana, seuraavien viiden laukaisun jakautuessa kahdelle seuraavalle vuodelle. Aikataulu koki tosin kolauksen, kun CRS-7-lennon onnettomuus lykkäsi yhtiön kaikkia lentoja. Viisi kuukautta onnettomuuden jälkeen Iridium-2 -laukaisun arvioitiinkin tapahtuvan vasta vuoden 2016 lokakuussa. Laukaisuaika lykkääntyi kesäkuussa 2016 edelleen saman vuoden joulukuuhun. Syyskuussa 2016 sattunut Amos-6-laukaisun onnettomuus viivästytti SpaceX:n rakettilentoja edelleen kuukausilla.


title: Falcon 9 laukaisu 37

text: Falcon 9 palasi käyttöön yli neljän kuukauden onnettomuustutkinnan päätteeksi Iridium-1-lennolla, jota kaavailtiin alkuun joulukuulle 2016, mutta joka lykkääntyi lopulta tammikuulle 2017. Iridium Communicationsia sitovien vakuutus- ja lainaehtojen seurauksena toisen Iridium NEXT -laukaisun tekeminen oli mahdollista aikaisintaan kolme kuukautta ensimmäisen jälkeen. Onnistuneen ensimmäisen lennon jälkeen seuraava Iridium-laukaisu olikin tarkoitus tehdä ehtojen mukaisesti heti huhtikuussa 2017. Iridium joutui tosin tiedotti kuukautta myöhemmin laukaisuajankohdan viivästyneen yli kahdella kuukaudella SpaceX:n rakettituotannon pullonkaulojen ja useiden muiden odottavien asiakkaiden takia.


title: Falcon 9 laukaisu 37

text: Iridium-satelliitit toimitettiin laukaisupaikalle toukokuun ja kesäkuun 2017 alun aikana, minkä jälkeen ne asennettiin kymmenpaikkaiseen laukaisumekanismiin. Mekanismi asennettiin raketin nokkakartioon satelliittien hydratsiinisäiliöiden täytön jälkeen.


title: Falcon 9 laukaisu 37

text: Iridium-2-lennon siirtyminen eteenpäin neljällä päivällä ja sitä edeltäneen BulgariaSat-1-laukaisun nelipäiväinen lykkäys lyhensivät lentojen välisen ajan vain kahteen päivään, tuntiin ja varttiin, mikä teki välistä lyhimmän koko SpaceX:n laukaisuhistoriassa kahden eri laukaisualustan lentojen välillä. Lyhyt väli ei tuottanut kuitenkaan ongelmia, sillä yhtiöllä oli erilliset laukaisuja operoivat tiimit molemmille laukaisualustoille.


title: Falcon 9 laukaisu 37

text: Falcon 9 nousi Vandenbergin lentotukikohdan laukaisukompleksi 4E:ltä kello 20.25.14 UTC-aikaa.


title: Falcon 9 laukaisu 37

text: Raketti vei uudet satelliitit 625 kilometrin korkeudessa kiertävälle pysäköintiradalle, miltä ne siirtyvät operationaalisen konstellaation 778 kilometrin LEO-korkeudella 86,4 asteen inklinaatiolla kiertävälle polaarikiertoradalle omia moottoreitaan käyttäen. Lopullisella radallaan satelliitit asettuvat yhteen kuudesta ennalta määritetystä ratapinnoista.


title: Erkki Vierikko

text: Erkki Vierikko (4. kesäkuuta 1924 Helsinki – 30. huhtikuuta 2012 Espoo) oli suomalainen filosofian maisteri, lehtori ja espanjan kielen opetuksen uranuurtaja Suomessa. Vierikko opetti Kauppakorkeakoulussa jonne hän perusti myös iberoamerikkalaisen instituutin.


title: Erkki Vierikko

text: Vierikon vanhemmat olivat puuseppä Eino Herman Wierikko ja Amanda Pitkänen. Hän pääsi ylioppilaaksi 1946 ja valmistui Helsingin yliopistosta filosofian kandidaatiksi 1954. Vierikko oli Kauppakorkeakoulussa ylimääräisenä opettajana 1951–1954, vt. lehtorina 1955 ja espanjan kielen lehtorina vuodesta 1956 alkaen. Hän toimi Suomen iberoamerikkalaisen instituutin johtajana 1963–1970, Suomi-Espanja-seuran yleissihteerinä 1957–1963, Suomen korkeakoulujen kielten opettajien yhdistyksen puheenjohtajana 1965–1969 sekä Euroopan espanjan kielen opettajien 1iiton hallituksen jäsenenä 1975 ja liiton varapuheenjohtajana 1976.


title: Laganosuchus

text: Laganosuchus on sukupuuttoon kuollut krokotiilimaisten arkosaurien suku. Sen fossiileja on löydetty Nigeristä ja Marokosta myöhäiseltä liitukaudelta. Suvun tieteellinen nimi tulee kreikan sanoista "laganon" (pannukakku) ja "souchos" (krokotiili). Samalla kun "Laganosuchus thaumastos" löydettiin Echkarin muodostumasta Nigeristä, löydettiin myös muita krokotiilieläimiä kuten "Anatosuchus" ja "Kaprosuchus" samasta paikasta. Sen kuvanneet tutkijat antoivat sille lempinimen ”PancakeCroc” (pannukakkukrokotiili). Toinen laji, "L. maghrebensis", löydettiin Kem Kem Bedsistä Marokosta.


title: Laganosuchus

text: "L. thaumastos" oli arviolta kuusimetrinen tanakka kalansyöjä, jolla oli noin metrin mittainen litteä kallo. Serenon mukaan se saattoi odottaa saalista sirot, terävähampaiset leuat ammollaan tuntikausia.


title: Suomi (1911–1912)

text: Suomi oli Tampereella ja Helsingissä vuosina 1911–1912 ilmestynyt sanomalehti.


title: Suomi (1911–1912)

text: Pertti Uotilan julkaisema ja toimittama "Suomi" ilmoittautui ”Suomen maataviljelevän väestön ja kansallisen sivistyksen äänenkannattajaksi”. Se oli maanviljelijöille suunnattu sitoutumaton uutis- ja artikkelilehti. Tavoitteena oli yhdistää sekä suur- että pienviljelijät.


title: Suomi (1911–1912)

text: Kuudesti viikossa ilmestynyt "Suomi" oli taloudellisesti ja myös journalistisesti kunnianhimoinen yritys. Toukokuussa 1912 Uotila siirsi lehtensä Tampereelta Helsinkiin, mutta se lakkasi jo kesäkuussa ilmeisesti taloudellisista syistä.


title: Huawei Honor 9

text: Huawei Honor 9 on Huawein valmistama älypuhelin, joka julkaistiin 16. kesäkuuta 2017. Se on suositun Honor 8:n seuraaja. Honor 9 on osa Huawein valmistamaa Honor-mallistoa.


title: Huawei Honor 9

text: Huawei Honor 9 käyttää Androidiin pohjautuvaa Emotion UI -käyttöliittymää. Puhelimessa on kahdeksanytiminen (4×2,4 GHz & 4×1,84 GHz) Kirin 960 -järjestelmäpiiri. Honor 9:ssa on 5,15 tuuman NEO IPS LCD -näyttö, jonka tarkkuus on 1 920 × 1 080 pikseliä. Honor 9:ssa on kaksi takakameraa, joista toinen on mustavalkoinen 20 megapikseliä ja toinen normaali 12 megapikseliä. Honor 9:ssa on USB Type-C -liitäntä, joka tukee Qualcommin Quick Chargea ja Huawein omaa pikalatausta.


title: Arkkitehtuuri (täsmennyssivu)

text: Arkkitehtuuri voi tarkoittaa:


title: Vierikko

text: Vierikko on suomalainen sukunimi, joka on muun muassa seuraavilla henkilöillä:


title: Suomi–Finnland

text: Suomi–Finnland oli Helsingissä vuonna 1918 ilmestynyt saksankielinen sanomalehti.


title: Suomi–Finnland

text: Lehti perustettiin Suomen senaatin päätöksellä huhtikuussa 1918. Hankkeen takana olivat ilmeisesti Eero Erkko, K. A. Paloheimo ja Eero Järnefelt. Tarkoituksena oli levittää uutisia ja kirjoituksia Suomesta ulkomaille ja ulkomailta Suomeen. Ensisijaisena kohdeyleisönä olivat sisällissodan aikana Suomeen tulleet saksalaiset joukot, jotka vuoden lopussa poistuivat maasta. Päätoimittajina työskentelivät Uno Lorentz Lindelöf ja Karl Adolf Rafael Hakkarainen. Avustajakunta koostui lähinnä saksalaismielisestä akateemisesta eliitistä.


title: Suomi–Finnland

text: Kuudesti viikossa ilmestynyttä lehteä levitettiin alkuvaiheessa jopa 6 000–8 000 kappaleen painoksena. Myöhemmin sen levikiksi mainittiin 2 750 kappaletta. Ulkomaille suunnattuna tiedotusvälineenä "Suomi–Finnland" osoittautui liian suurisuuntaiseksi ja kalliiksi. Vuoden 1918 lopulla sen tilalle suunniteltiin viikkolehteä, joka jäi kuitenkin perustamatta.


title: Tornion Laakso

text: Tornion Laakso oli Torniossa vuosina 1912–1915 ilmestynyt sanomalehti.


title: Tornion Laakso

text: Nuorsuomalaisten perustama "Tornion Laakso" oli poliittisesti laimea yleislehti, joka tavoitteli lukijoita myös Ruotsin puolelta Tornionjokea. Se kärsi taloudellisista ja kirjapaino-ongelmista, joiden takia painatus jouduttiin siirtämään Torniosta Kemiin.


title: Tornion Laakso

text: Kahdesti viikossa ilmestyneen "Tornion Laakson" levikki oli 1 500 kappaletta vuonna 1913. Päätoimittajina työskentelivät V. K. Trast (1913), William Fritiof Ilmoni (1913–1915) ja Taavi Kahra (1915). Elokuussa 1915 lehden tilalle perustettiin Kemissä ilmestynyt "Pohjolan Sanomat".


title: Juhani Boman

text:
Paavo Juhani Boman (3. joulukuuta 1945 Hollola) on suomalainen arkkitehti ja Arkkitehtityö Lindström Virtanen Oy:n suunnittelijaosakas. Hän on myös Lahden Mallasjuoman eli Malskin korttelin alueen omistavan Malski Oy:n hallituksen puheenjohtaja. Boman valmistui arkkitehdiksi Teknillisestä korkeakoulusta 1987.
Bomanin uran läpimurtotyönä voidaan pitää Jyväskylän Kuokkalan arkkitehtikilpailua, jonka hän voitti 1978 ollessaan vielä arkkitehtiylioppilas. Ennen kilpailun voittoa Boman työskenteli mm. Helsingin kaupunkisuunnitteluosastolla.
Juhani Boman on suunnitellut myös mm. Oulun Myllytullin alueen kaavan ja Mukkulan kirkon.


title: Piet Cronjé

text: Piet Arnoldus Cronjé (4. lokakuuta 1836 Colesberg, Kapmaa – 4. helmikuuta 1911 Potchefstroom, Etelä-Afrikan unioni) oli buurikenraali, joka toimi komentajana buurisodissa.


title: Piet Cronjé

text: Cronjé syntyi vanhaan hugenottisukuun brittiläisellä Kapmaalla, mutta päätyi jo lapsuudessaan suuren vaelluksen yhteydessä Transvaalin vapaavaltioon. Hän ryhtyi marraskuussa 1880 johtamaan Transvaalissa brittien valtaa vastaan suunnattua kapinaa, sillä buurit eivät hyväksyneet brittiviranomaisten suorittamia viljan takavarikointeja verot maksamatta jättäneiltä maanviljelijöiltä. Seuranneessa ensimmäisessä buurisodassa Cronjé johti Potchefstroomin piiritystä, jota hän jatkoi jopa maaliskuussa 1881 voimaan astuneen aselevon jälkeen kunnes paikallinen brittivaruskunta antautui. Hänet valittiin myöhemmin Transvaalin parlamentin eli Volksraadin jäseneksi ja hän tuki politiikassa presidentti Paul Krugeria. Tammikuun 1896 epäonnistuneen Jamesonin hyökkäyksen päätteeksi Cronjé otti vastaan Leander Jamesonin antautumisen Doornkopissa.


title: Piet Cronjé

text: Toisen buurisodan puhjettua lokakuussa 1899 kenraali Cronjé nimitettiin Transvaalin läntisen armeijan komentajaksi. Hän ryhtyi piirittämään ensin Mafekingia ja liittyi pian myös Kimberleyn piiritykseen. Modderjoen taistelussa 28. marraskuuta 1899 hän kärsi nimellisesti tappion, mutta tuotti lordi Methuenin komentamille brittijoukoille suuret tappiot. Magersfonteinin taistelussa 11. joulukuuta Cronjé torjui Methuenin hyökkäyksen. Helmikuussa 1900 Cronjé torjui samalla paikalla myös Frederick Robertsin joukot. Brittien saatua kuitenkin Kimberleyn vapautettua piirityksestä Cronjé joutui perääntymään Bloemfonteinia kohti, kunnes kenraali John Frenchin joukot katkaisivat hänen tiensä. Jouduttuaan saarroksiin Cronjé puolustautui 18. helmikuuta alkaneessa Paardebergin taistelussa, jossa hän aluksi onnistui lyömään takaisin Herbert Kitchenerin hyökkäyksen ja tuottamaan briteille suuret tappiot, kunnes joutui lopulta 27. helmikuuta antautumaan 4 000:n miehensä kanssa. Britit pitivät Cronjéa sodan loppuun asti vankina Saint Helenan saarella.


title: Piet Cronjé

text: Cronjé esiintyi Paardebergin taistelun ennallistuksessa Saint Louisin maailmannäyttelyssä vuonna 1904. Myöhemmin hän vietti eläkepäiviä Klerksdorpissa.


title: Runoilijakoti

text: Runoilijakoti () on Porvoon keskustassa sijaitseva kirjailija-asunto, jossa ansioitunut suomenruotsalainen kirjailija tai runoilija saa asua ilmaiseksi.


title: Runoilijakoti

text: Runoilijakoti sijaitsee kolmikerroksisessa kivitalossa, jonka kaupunginarkkitehti Gotthard Flensborg (1723–1803) rakennutti itselleen vuosina 1764–1765. Kustantaja Holger Schildt ja hänen vaimonsa Mathilda ostivat rakennuksen vuonna 1920 ja lahjoittivat seuraavana vuonna suomenruotsalaiselle kirjailijayhdistykselle (Finlands svenska författareförening).


title: Runoilijakoti

text: Talon ylläpito kävi vuosien varrella kalliiksi, ja vuonna 2000 kirjailijayhdistys lahjoitti talon Svenska litteratursällskapetille.


title: Runoilijakoti

text: Rakennuksen asuinpinta-ala on 275 m², ja Museovirasto on suojellut sen ulkoasun ja huonejärjestyksen.


title: Kultarypykkä

text: Kultarypykkä ("Pseudomerulius aureus") on ruskolahoa aiheuttava sienilaji, jota tavataan yleensä lahomännyllä, joskus muillakin havupuilla, lähinnä keloilla ja hirsillä. Laji on lähes alustanmyötäinen. Laji on Suomessa silmälläpidettävä (NT). Tunnetummista sienilajeista kultarypykkä on kaukainen sukulainen samettijalalle.


title: Kultarypykkä

text: Itiöemä on keltainen, oranssiin vivahtava. Sen alapinta on syvään säteittäisuurteinen, muttei kääpämäisen pillinen. Se on pehmeä ja reunoiltaan usein irti kasvupinnasta.


title: Piet Joubert

text: Petrus Jacobus (Piet) Joubert (20. tammikuuta 1831 Cango, lähellä Prince Albertia, Kapmaa – 27. maaliskuuta 1900 Pretoria, Transvaal) oli buurikenraali ja -poliitikko, joka toimi Transvaalin tasavallan varapresidenttinä ja sen armeijan ylipäällikkönä buurisodissa.


title: Piet Joubert

text: Joubertin isä oli köyhä maanviljelijä ja lähetyssaarnaaja, joka muutti suuren vaelluksen yhteydessä vuonna 1837 Natalin pohjoispuolelle. Perhe asettui myöhemmin Transvaalin Rustfonteiniin. Joubertin koulutus oli vaatimaton, mutta hän oli itseoppinut laintuntija ja menestynyt liikemies. Hänet valittiin Transvaalin parlamenttiin eli Volksraadiin ensi kerran vuonna 1860. Joubert nimitettiin 1870 Transvaalin yliprokuraattoriksi ja hän toimi virkaatekevänä presidenttinä presidentti Thomas François Burgersin oleskellessa Euroopassa vuosina 1875–1876. Kun Iso-Britannia vuonna 1877 julisti Transvaalin kruununsiirtomaakseen, Joubertista tuli yksi brittivaltaa vastustaneen liikkeen johtajista. Aluksi hän yritti yhdessä Paul Krugerin kanssa ratkaista asian neuvottelemalla, mutta kun tämä ei johtanut tuloksiin, buurit aloittivat joulukuussa 1880 aseellisen kapinan ja antoivat itsenäisyysjulistuksen. Kenraalikomendantiksi nimetty Joubert toimi Transvaalin armeijan ylipäällikkönä seuranneessa ensimmäisessä buurisodassa. Hän löi britit tammi–helmikuussa 1881 Laing’s Nekin, Schuinshoogten ja Majubavuoren taisteluissa, ja osallistui sodan jälkeen Pretorian rauhanneuvotteluihin, joiden tuloksena Transvaalin itsenäisyys palautettiin.


title: Piet Joubert

text: Joubert hävisi vuoden 1883 presidentinvaalit itseään vanhoillisemmalle Krugerille, mutta hänestä tuli kuitenkin Krugerin varapresidentti, ja hän oli jälleen virkaatekevänä presidenttinä Krugerin Euroopan-matkan aikana 1883–1884. Joubert olisi halunnut laajentaa Transvaalin aluetta, mutta Kruger vastusti ajatusta. Lisätäkseen vaikutusvaltaansa Joubert liittoutui Transvaalin brittiläisen vähemmistön eli niin sanottujen "uitlandereiden" kanssa, mikä syvensi kiistaa presidentti Krugerin kanssa. Joubert oli Krugerin vastaehdokkaana vielä vuosien 1888, 1893 ja 1898 presidentinvaaleissa, mutta hävisi joka kerralla, vaikkakin vuonna 1893 melko täpärästi. Vuoden 1896 Jamesonin hyökkäyksen jälkeisinä vuosina Joubert yritti sovitella Transvaalin ja Ison-Britannian välejä uuden sodan ehkäisemiseksi. Kun toinen buurisota lokakuussa 1899 syttyi, hänet nimitettiin uudelleen ylipäälliköksi. Hän valitsi sodassa hyvin varovaisen ja defensiivisen strategian. Buurijoukkojen menestys sodan alkuvaiheessa oli pääasiassa muiden komentajien ansiota eikä Joubert saanut hyödynnettyä sen tuomaa etua tehokkaasti. Paardebergin taistelussa helmikuussa 1900 kärsityn tappion jälkeen hän vetäytyi takaisin pääkaupunki Pretoriaan, jossa kuoli kuukautta myöhemmin. Uudeksi ylipäälliköksi tuli kenraali Louis Botha, joka Pretorian kukistumisen jälkeen onnistui jatkamaan sotaa sissisotana vielä lähes kaksi vuotta.


title: Kidal (albumi)

text: Kidal on malilaisen Tamikrest-yhtyeen albumi, joka julkaistiin vuonna 2017.


title: Floss (albumi)

text: Floss on yhdysvaltalaisen Injury Reserve -nimisen hip hop -trion toinen albumi, joka julkaistiin 15. tammikuuta 2016. Kappaleista ”Oh Shit!!!” ja ”All This Money” kuvattiin musiikkivideot.


title: Linnamäen voimalaitos

text: Linnamäen voimalaitos () on Virossa Harjumaalla Jõelähtmessä sijaitseva Jägala jõessa toimiva vesivoimalaitos. Voimalan voimalarakennus ja pato sijaitsevat Jägala-Joan ja Jõesuun kylissä ja patojärveä kutsutaan Linnamäen patojärveksi.


title: Linnamäen voimalaitos

text: Voimala sijaitsee 3,5 kilometriä tunnetun Jägalan vesiputouksen alapuolella. Se kuuluu nykyään Eesti Energialle ja se on 1,2 MW tehollaan Viron suurin vesivoimalaitos. Se tuottaa sähköenergiaa 5–7 GWh vuodessa.


title: Linnamäen voimalaitos

text: Voimalassa on kolme turbiinia, joiden nimellistehot ovat 0,341 MW (4,0 m³/s virtaamalla), 0,384 MW (4,5 m³/s) ja 0,427 MW (5,0 m³/s).


title: Linnamäen voimalaitos

text: Voimalan rakentamista alettiin suunnitella vuonna 1917, kun suomalainen diplomi-insinööri Axel Werner Juselius sai valmiiksi sen suunnitelman. Voimala rakennettiin vuosina 1922–1924 ja se toimi vuoteen 1941 asti. Silloin perääntyvän puna-armeijan joukot räjäyttivät voimalarakennuksen, mutta epäonnistuivat padon räjäytyksessä. Eesti Energia otti voimalan uudelleen käyttöön vuonna 2002, jolloin se entisöi voimalarakennusten ulkoasun 1900-luvun asuunsa. Vuonna 2016 kulttuuriministeri Indrek Saare myönsi voimalalle rakennuskulttuurimuiston statuksen.


title: Linnamäen voimalaitos

text: Voimalassa ja Linnamäellä kuvattiin vuonna 1979 Andrei Tarkovskin ohjaama elokuva Stalker.


title: Linnamäen voimalaitos

text: Vuonna 2011 Eesti Energia tyhjensi Linnamäen patojärven, mittasi sen tilavuuden ja siivosi sen pohjaa.


title: Päin myrskyävää merta

text: Päin myrskyävää merta on Matti Hauptin tekemä reliefi entisessä Suomen Höyrylaiva Oy:n pääkonttorin seinässä, Helsingin Eteläranta 8:ssa.


title: Päin myrskyävää merta

text:
Pronssireliefi valmistui arkkitehtien Ola ja Ethel Hanssonin suunnittelemaan, vuonna 1955 valmistuneeseen rakennukseen. Reliefi on noin 2,5 metriä leveä ja 3 metriä korkea.
Reliefin kuva-aihetta on vaikea havaita. Siinä on merta uhmaava merenneito, joka istuu hevosen selässä. Kamppailun alusta riehuvan meren kanssa kertoo torvi, jota merenneito puhaltaa. Teoksen aihe kuvaa siviilimerenkulun kamppailua merta vastaan. Sen ilmaisukieli ja symboliikka ovat harkitun klassisia.


title: One Direction: This Is Us

text: One Direction: This Is Us on vuonna 2013 ensi-iltansa saanut dokumentti-/konserttielokuva, jonka on ohjannut Morgan Spurlock. Elokuva käsittelee poikabändi One Directionin nousua kuuluisuuteen, minkä lisäksi elokuvassa seurataan yhtyeen "Take Me Home" -maailmankiertuetta, joka huipentuu Lontoon suurkonserttiin O2 Arenalle.


title: One Direction: This Is Us

text: Elokuva julkaistiin maailmanlaajuisesti 30. elokuuta 2013, ja se tuotti elokuvateattereissa lähes 70 miljoonan dollarin lipputulot. Elokuvateattereiden lipputuloilla mitattuna elokuva on Yhdysvaltojen neljänneksi menestynein konserttielokuva ja kahdeksanneksi menestynein dokumenttielokuva. Suomessa elokuva keräsi elokuvateattereissa 18 678 katsojaa ja se oli "Selänne"-elokuvan jälkeen vuoden toiseksi katsotuin dokumenttielokuva.


title: Paul Zipser

text: Paul Viktor L. Zipser (s. 18. helmikuuta 1994 Heidelberg) on saksalainen koripalloilija.


title: Paul Zipser

text: Isona laitahyökkääjänä tai pienenä laitahyökkääjänä pelaava Zipser on pelannut Saksassa, NBA:ssa ja sen kehityssarjassa. Hän voitti Saksan mestaruuden vuonna 2014. Chicago Bulls varasi Zipserin 48. vuorolla . Zipser on edustanut myös Saksan miesten maajoukkuetta muun muassa vuoden 2015 EM-kilpailuissa.


title: Windy City Bulls

text: Windy City Bulls on Hoffman Estatesin Sears Centressä kotiottelunsa pelaava koripalloseura, joka pelaa D-liigassa. Se toimii NBA-seura Chicago Bullsin farmijoukkueena.


title: Windy City Bulls

text: Chicago Bulls uutisoi marraskuussa 2015 perustavansa farmijoukkueen NBA:n kehityssarjaan. Joukkueen nimikilpailun perusteella valittu nimi julkistettiin helmikuussa 2016. Ensimmäisellä D-liigakaudellaan Bulls voitti hieman alle puolet otteluistaan ja sijoittui Keskisen divisioonan viimeiseksi.


title: Australian parlamenttivaalit 2016

text: Australian parlamenttivaalit 2016 järjestettiin 2. heinäkuuta 2016. Vaaleissa valittiin Australian edustajainhuoneen 150 jäsentä ja Australian senaatin 76 jäsentä.


title: Australian parlamenttivaalit 2016

text: Vallassa ollut liberaalien ja kansallispuolueen koalitio menetti kannatustaan mutta säilytti edustajainhuoneessa yhden paikan enemmistön. Näin ollen liberaalipuolueen johtaja Malcolm Turnbull jatkoi pääministerinä. Vaalien ääntenlasku kesti niin pitkään, että Turnbull saattoi julistatua voittajaksi vasta kahdeksan päivää vaalipäivän jälkeen.


title: Emil Bergendorff

text: Emil Bergendorff (25. toukokuuta 1864 Tukholma – 2. huhtikuuta 1921 Solna) oli ruotsalainen näyttelijä. Hän esitti pääosaa muun muassa vuonna 1912 valmistuneessa suomalaisessa elokuvassa "Margaretaa ajetaan takaa".


title: Antti Räisänen

text: Antti Veikko Aapeli Räisänen (s. ) on suomalainen Aalto-yliopiston radiotekniikan professori (vuodesta 1990). Tätä ennen hän toimi apulaisprofessorina vuonna 1983 ja useita vuosia virkaa tekevänä professorina (1985–1989), kun Teknillisen korkeakoulun Radiolaboratorion virassa ollut professori Martti Tiuri oli kansanedustajana.


title: Antti Räisänen

text: Hän kirjoitti ylioppilaaksi Pielaveden yhteiskoulusta vuonna 1969. Hän valmistui Teknillisestä korkeakoulusta diplomi-insinööriksi vuonna 1973, tekniikan lisensiaatiksi 1976 ja tohtoriksi 1981. Hänen englanninkielisen väitöskirjansa (1980) käsitteli millimetriaaltoalueen sekoittimilla tehtyjä kokeita ja työn otsakkeena oli "Experimental studies on cooled millimeter wave mixers". Vuosina 1978–1981 hän vieraili Yhdysvalloissa (Univ. of Massachusetts, Electrical Engineering and Physics). Hän oli Teknillisen korkeakoulun dosentti vuosina 1982–1989.


title: Antti Räisänen

text: Professori Räisäsen tieteellinen tuotanto käsitti jo vuonna 2007 yli 400 julkaisua. Hän on Teknillisten tieteiden akatemian jäsen ja Fellow-jäsen IEEE-insinöörijärjestössä (1994–).


title: Kansakuntien ja vapauden Eurooppa

text: Kansakuntien ja vapauden Eurooppa ("Europe of Nations and Freedom", ENF) on EU-kriittinen europarlamenttiryhmä Euroopan parlamentissa. 40 europarlamentaarikon ryhmä perustettiin 15. kesäkuuta 2015. Ryhmän puheenjohtajat ovat Marine Le Pen ja Marcel de Graaff.


title: Esa Kervinen

text: Esa Einari Kervinen (26. joulukuuta 1929 Vieremä – 6. huhtikuuta 2016 Lappeenranta) oli suomalainen kivääriampuja. Kervinen edusti Mikkelin Ampujia ja vuodesta 1964 Joensuun Ampujia.


title: Esa Kervinen

text: Kervinen kilpaili kolmissa kesäolympialaisissa: Roomassa 1960, Tokiossa 1964 ja Münchenissä 1972. Roomassa hän sijoittui pienoiskiväärin asentokilpailussa kuudenneksi ja vapaakiväärin asentokilpailussa yhdeksänneksi sekä Tokiossa vapaakiväärin asentokilpailussa kuudenneksi. Vuonna 1974 Kervinen voitti pienoiskiväärin makuuasennon joukkuekilpailun maailmanmestaruuden, ja Caracasissa 1954 hän voitti vakiokiväärin joukkuekilpailussa MM-pronssia. Kervinen valittiin Suomessa Vuoden ampujaksi vuonna 1970, ja hän kilpaili SM-tasolla lähes 80-vuotiaaksi asti muun muassa tavoitellen MM-kilpailupaikkaa 60-vuotiaana. Hän oli Pohjois-Karjalan paras urheilija ja sanomalehti Karjalaisen kultamitalin saaja vuosina 1965 ja 1970. Hän työskenteli muun muassa rajavartiostossa ja musiikin parissa ja asui elämänsä aikana myös Kanadassa. Kervinen kuoli 86-vuotiaana nopeasti edenneeseen sairauteen Lappeenrannassa 6. huhtikuuta 2016.


title: Esa Kervinen

text: Kervisen instrumentti oli trumpetti. Vapauduttuaan rajavartioston palveluksesta toimi musiikinopettajana Joensuun konservatoriossa ja hän oli myös musiikkiopiston rehtori.


title: Päivi Niemi

text: Päivi Mirja-Liisa Niemi (o.s. Arola; synt. ) on suomalainen Turun yliopiston kasvatuspsykologian professori (2004–) sekä kognitiivisesti suuntautunut kouluttajapsykoterapeutti ja työnohjaaja (1988–).


title: Päivi Niemi

text: Niemi kirjoitti ylioppilaaksi Pirkanmaan yhteiskoulusta vuonna 1969. Hän valmistui Turun yliopistosta valtiotieteen kandidaatiksi vuonna 1975, lisensiaatiksi 1979, ja psykologian tohtoriksi 1988. Niemen englanninkielisen väitöskirjan aiheena oli "Adolescents and the family : images and experiences of family life in Finland". Hän on ollut Helsingin yliopiston käyttäytymistieteellisen tiedekunnan kasvatuspsykologian dosentti vuodesta 1997 lähtien.


title: Olli Tahvonen

text: Olli Ilari Tahvonen (s. ) on suomalainen Helsingin yliopiston kansantaloudellisen metsäekonomian professori (2010–). Tätä ennen hän on ollut Metsäntutkimuslaitoksen kansantaloustieteen (ympäristötaloustieteen) professori (1996–).


title: Olli Tahvonen

text: Tahvonen kirjoitti ylioppilaaksi Munkkivuoren yhteiskoulusta vuonna 1977. Hän valmistui Helsingin kauppakorkeakoulusta kauppatieteiden maisteriksi vuonna 1986 ja tohtoriksi 1991.


title: Olli Tahvonen

text: Hän sai tiedonjulkistamisen valtionpalkinnon vuonna 2007.


title: Olli Tahvonen

text:
Professori Tahvonen on ollut Suomalaisen Tiedeakatemian jäsen vuodesta 2010 lähtien.
Tahvonen on kilpaillut jousiammunnassa. Hän voitti yleisen sarjan Suomen-mestaruuden vuonna 1975 ja saavutti saman vuoden MM-kilpailuissa pronssia tähtäinjousen joukkuekilpailussa.


title: Agderposten

text: Agderposten on riippumaton liberaali norjalainen päivälehti, joka ilmestyy Arendalissa, ja sillä on lukijoita pääasiassa Itä-Agderin läänissä. Paikallistoimitukset ovat Risørssä, Tvedestrandssa, Grimstadissa, Kristiansandissa, Vallessa, Birkenesissa ja Åmlissa. Agderpostenin perusti 1874 opettaja Jens Svendsen, ja sen on omistanut Strayn perhe vuodesta 1935. Lehden levikki oli vuonna 2016 yhteensä 18 718 kappaletta. Sen päätoimittaja on Øyvind Klausen.


title: Agderposten

text: Agderposten on ilmestynyt verkossa vuodesta 1998. Paperilehti on ilmestynyt vuodesta 2004 alkaen tabloidina.


title: Altaposten

text: Altaposten on norjalainen sanomalehti, joka ilmestyy Altassa Finnmarkin läänissä. Lehti on perustettu 1969, ja sen ensimmäinen päätoimittaja oli Øystein Dalland. Vuonna 1988 päätoimittajaksi tuli Ulf Jørgensen ja vuonna 2001 Rolf Edmund Lund. Altaposten omisti saamenkielisen lehden Áššun vuoteen 2008 jolloin se yhdistyi lehteen Min Áigi ja syntyi Ávvir, jonka Altaposten omistaa Finnmark Dagbladin kanssa. Lehti ilmestyy myös verkossa.


title: Altaposten

text: Altapostenin levikki vuonna 2016 oli 3 731. Se on ilmestynyt vuodesta 2017 lähtien kolme kertaa viikossa.


title: Trevor Noah

text: Trevor Noah (s. 20. helmikuuta 1984 Johannesburg, Etelä-Afrikka) on eteläafrikkalainen koomikko ja televisioesiintyjä, joka on tullut tunnetuksi Yhdysvalloissa juontamalla vuodesta 2015 alkaen Comedy Central -kaapelikanavan "The Daily Showta".


title: Trevor Noah

text: Noah syntyi sveitsinsaksalaisen isän ja xhosa-heimoon kuuluvan äidin poikana apartheidin varjossa. Poika asui äitinsä kanssa Sowetossa, ja he joutuivat vierailemaan Noah’n isän luona Johannesburgin valkoisten alueella niin, että äiti esitti kotiapulaista. Trevor Noah aloitti uransa Etelä-Afrikassa saippuasarjan näyttelijänä, standup-koomikkona ja televisiojuontajana. Vuonna 2009 hän löi itsensä läpi televisiossa ohjelmallaan "The Daywalker". Vuosina 2010–2011 hänellä oli oma show "Tonight with Trevor Noah" maan M-Net- ja DStv-kanavilla. Hän sai kansainvälistä mainetta ja alkoi saada vierailukutsuja brittiläisiin julkkispaneelityyppisiin viihdeohjelmiin sekä amerikkalaisiin talk show -ohjelmiin.


title: Trevor Noah

text: Joulukuussa 2014 Noah nimitettiin "The Daily Show’n" uudeksi ”ulkomaankirjeenvaihtajaksi”, ja seuraavana vuonna hän sai paikan ohjelman pitkäaikaisen vetäjän Jon Stewartin seuraajana.


title: Andreas Ahlqvist

text: Andreas Ahlqvist (s. 1980) on suomalainen entinen salibandyn pelaaja. Ahlqvist edusti urallaan Finspång IBK:ta ja Järfälla IBK:ta.


title: Ric Marlow

text: Eric ”Ric” Marlow (syntyjään Sanford Phillip Schafler, 21. joulukuuta 1925 Bronx, New York City, New York, Yhdysvallat – 28. helmikuuta 2017 Palm Springs, Kalifornia, Yhdysvallat) oli yhdysvaltalainen lauluntekijä ja näyttelijä, joka tunnettiin parhaiten yhdessä Bobby Scottin kanssa kirjoitetusta kappaleesta ”A Taste of Honey”. Kappale voitti Grammy-palkinnon vuonna 1962. Laulusta on tehty yli 200 versiota, ja esimerkiksi The Beatles ja Barbra Streisand ovat levyttäneet sen.


title: Ric Marlow

text: Marlow myös näytteli lukuisissa rooleissa. Hän esiintyi muun muassa televisiosarjoissa "Bonanza", "Hawaii Five-O" ja "Magnum".


title: Paneelishow

text: Paneelishow () on television visailuohjelma, joka perustuu sanavalmiiden julkisuuden henkilöiden käymään koomiseen keskusteluun. Osa ”julkkispaneelin” jäsenistä voi olla pysyviä, osa vaihtuvia vierailijoita. Yksi vakiokasvoista toimii puheenjohtajana.


title: Paneelishow

text: Suomen televisiokanavilla pitkäikäisin paneelishow on "Uutisvuoto" (Yle TV1 1998–2018), uudempia "Hyvät ja huonot uutiset" (Nelonen 2012–), "Villi kortti" (Yle TV2 2015–) ja "Pitääkö olla huolissaan?" (MTV 2016–).


title: Paneelishow

text: Kokeneista esiintyjistä koostuvaa keskusteluryhmää käytettiin jo Yhdysvalloissa läpi 1940-luvun jatkuneessa NBC:n radio-ohjelmassa "Information Please". Toinen suosittu amerikkalaisradioiden paneelishow Milton Berlen juontama "Stop Me If You've Heard This One".


title: Paneelishow

text: Televisiossa paneelishow’t olivat pitkään tietokilpailujen kaltaisia ohjelmia, joissa julkisuuden henkilöt kilpailivat puolivakavissaan palkinnoista. Vähitellen ohjelmaformaatit kehittyivät nykyisen kaltaisiksi, jolloin kilpailu yksitellen tai joukkueina on enää sivuosassa tai puuttuu kokonaan. Jos palkintoja jaetaan, ne ovat "Uutisvuodon" tapaan usein koomisen huonoja. Nykyisten kaltaisten viihdepaneelien esikuvana pidetään yleisesti BBC:n vuodesta 2003 jatkunutta julkkisvisailua, Stephen Fryn juontamaa ohjelmasarjaa "QI".


title: HMAS Hawkesbury (K363)

text: HMS Hawkesbury (viirinumero K363) oli Australian kuninkaallisen laivaston vuonna 1944 palvelukseenotettu River-luokan fregatti, joka palveli toisen maailmansodan lopulla.


title: HMAS Hawkesbury (K363)

text: Alus tilattiin 16. elokuuta 1941 Morts Dock and Engineering Companyltä Sydneystä ja sen köli laskettiin 24. elokuuta 1942. Alus laskettiin vesille 24. heinäkuuta 1943 kumminaan rouva Ashley ja se otettiin palvelukseen 4. heinäkuuta 1944 ensimmäisenä päällikkönään komentajakapteeni Howard J. Weston.


title: HMAS Hawkesbury (K363)

text: Koeajojen päätyttyä Australian itärannikolla alus lähti Uuteen-Guineaan saattueiden suojaksi ja sen kotisatamana oli Manus. Alus osallistui 26. syyskuuta palavan tankkeri "Misson Ridgen" pelastustöihin. Tulipalo oli saanut alkunsa aluksen kolaroitua rahtialus "Don Marquisin" kanssa. "Hawkesbury" pelasti aluksen miehistön, minkä jälkeen se sammutti ruiskujen ja sammutusryhmien avulla tulipalon.


title: HMAS Hawkesbury (K363)

text: Alus oli Seeadler Harbourissa Yhdysvaltain laivaston ammuslaiva "Mount Hoodin" räjähtäessä 10. marraskuuta. "Hawkesbury" ei vaurioitunut onnettomuudessa. Joulukuussa alus jatkoi saattuetehtävissä ja se muun muassa suojasi Yhdysvaltain 81. jalkaväkidivisioonan Peleiulta Russellille. Alus palasi 20. joulukuuta Brisbaneen, jolloin päättyi neljän kuukauden palvelus operaatioalueella.


title: HMAS Hawkesbury (K363)

text: Tammikuussa 1945 alukselle nousi laivastoministeri N. J. O. Makin, joka kiersi aluksella pohjoiset laivastotukikohdat vieraillen muun muassa Townsvillessä, Cairnsissa, Thusday Islandilla ja Darwinissa. Alus palasi 18. tammikuuta Uuteen-Guineaan Madangiin. Alus liitettiin 20. tammikuuta Hollandiassa Filippiinienmeren aluekomentajan alaisuuteen ja se aloitti saattueiden suojaamisen Leytenlahdella. Tehtävän päätyttyä alus palasi Hollandiaan 14. helmikuuta. Alus jatkoi 18. helmikuuta saattuepalvelusta Leytenlahdella, mistä se palasi 14. huhtikuuta Hollandiaan ja edelleen Morotaille.


title: HMAS Hawkesbury (K363)

text: Alus lähti 27. huhtikuuta Morotailta suojaten ensimmäistä Australian maihinnousujoukkojenkuljetusta Tarakaniin Borneolle, missä alus oli tulitukiosastossa. Alus vapautui tehtävästä 7. toukokuuta, jolloin se saattoi Yhdysvaltain laivaston tankkerin Leytelle. Tämän jälkeen alus suojasi Borneon ja Filippiinien välisiä saattueita. Toukokuun lopulla alus oli ankkurissa San Pedronlahdella.


title: HMAS Hawkesbury (K363)

text: Kesäkuussa alus osallistui Bruneinlahden maihinnousuun Borneolla ja suojasi täydennyssaattueita Morotailta. Heinäkuussa alus keräsi tiedustelutietoja japanilaisten toiminnasta Molukeilla ja se loi "HMAS Cape Leeuwinin" kanssa majakat avattaessa merireitti Darwinista Morotaille. Alus tulitti 22. heinäkuuta japanilaisten asemia Jariffilla. Alus sytytti 27. heinäkuuta viimeisen valon Boo Besarille, jolloin se lähti Thursday Islandin kautta Sydneyyn.


title: HMAS Hawkesbury (K363)

text: Lyhyen huoltojakson jälkeen Sydneyssä alus lähti 29. elokuuta suojaten joukkojenkuljetusalus "Duntroonin" Singaporeen, missä se viipyi aina 20. syyskuuta saakka odottaen australialaisten sotavankien saapumista. Alus saapui Darwiniin syyskuun viimeisenä päivänä ja seuraavana päivänä se lähti Timorille vastaanottaakseen japanilaisten antautumisen Koepangissa 3. lokakuuta.


title: HMAS Hawkesbury (K363)

text: Alus tarkasti japanilaisten asemia muun muassa Ambonilla 8.-12. lokakuuta, minkä jälkeen se vietti kolme päivää Borneolla. Lokakuun lopulla alus tiedusteli Celebesillä sekä Banggain ja Soelan saarilla. Gorontalossa 31. lokakuuta aluksen miehistö osallistui paikallisen rajahin ja hänen väkensä järjestämiin Japanin antautumisjuhlallisuuksiin.


title: HMAS Hawkesbury (K363)

text: Valvontatehtävät jatkuivat aina 8. marraskuuta saakka, jolloin alus saapui Ternatelle aluetta hallinnoivan sulttaanin kanssa. Alus vieraili Menadossa, Gorontalolla, Parigilla, Posolla, Banggailla, Sanamalla ja Ternatella. Menadoa ja Ternatea lukuun ottamatta alus oli ensimmäinen vierailun tehnyt liittoutuneiden alus japanilaisten alueen valtaamisen jälkeen.


title: HMAS Hawkesbury (K363)

text: Alus lähti 12. marraskuuta Morotailta ja vierailtuaan Amboinalla se jatkoi matkaansa Sydneyyn, missä aluksen sodan ajan palvelus päättyi. Marraskuun lopulla alus saapui Port Philip Bayhin ja se siirrettiin Williamstownissa telakalle. Seitsemäntoista palveluskuukauden aikana alus oli purjehtinut 81 056 merimailia.


title: HMAS Hawkesbury (K363)

text: Huhtikuussa 1946 oltuaan neljä kuukautta huollettavana alus liittyi Australian asettamaan laivueeseen itärannikolla. Oltuaan kolmetoista kuukautta Uudessa Etelä-Walesissa ja Queenslandissa alus siirrettiin reserviin 31. toukokuuta 1947.


title: HMAS Hawkesbury (K363)

text: Oltuaan viisi vuotta reservissä alus palautettiin palvelukseen 14. toukokuuta 1952 päällikkönään komentajakapteeni John P. Stevenson. Alus liitettiin 31. heinäkuuta Fremantlessa osaksi Britannian kuninkaallisen laivaston 4. taisteluosaston 1. fregattilaivueeseen, jonka johtoaluksena oli "HMAS Shoalhaven", Kolme seuraavaa kuukautta alus osallistui ydinkokeisiin Monte Bellolla. Alus valvoi suoja-aluetta ja oli yhteysaluksena Onslowin ja operaatioalueen välillä. Brittiosasto poistui alueelta 31. lokakuuta, jonka jälkeen "Hawkesbury" jatkoi luoteisrannikon valvontaa 15. tammikuuta 1953 saakka. Alus lähti Monte Bellosta Sydneyyn, jossa se oli seuraavat kuukaude huollossa ja miehistönkoulutuksessa. Syyskuussa alus oli Sydneyn ja Noumeaun välillä käydyssä Uuden Caledonian satavuotisjuhlallisuuksiin liittyvässä purjehduskilpailussa radioaluksena.


title: HMAS Hawkesbury (K363)

text: Marraskuussa alus lähti lounaiselle Tyynellemerelle ja se saapui 26. marraskuuta Manukseen, missä se vapautti "Shoalhavenin" pohjoisten merialueiden valvonnasta. Alus oli alueella joulukuusta huhtikuuhun 1954 tehden tieteellisiä mittauksia. Alus vieraili monissa kohteissa Uudessa-Guineassa, Uudessa-Britanniassa, Solomoneilla ja pienemmillä saarilla ja se purjehti lähes 9 000 merimailia ennen kuin palasi Sydneyyn 21. huhtikuuta.


title: HMAS Hawkesbury (K363)

text: Talven alus oli Sydneyssä ja 8. elokuuta alus saapui Darwiniin aloittaen partioinnin Arafurassa ja Timorinmerellä. Alukselle nousi 19. syyskuuta pääministeri R. G. Menzies perheineen. Partiomatka päättyi 27. syyskuuta ja se saapui 30. syyskuuta Port Moresbyyn aloittaen uuden partioinnin. Tyynenmeren saarilla ja Naurulla alus vieraili lokakuussa ja Solomoneilla marraskuussa. Alus otti 6. marraskuuta kiinni japanilaisen sampaanin, joka oli salakalastamassa Nugurialla, ja toimitti vangitun miehistön Rabauliin tuomittaviksi.


title: HMAS Hawkesbury (K363)

text: Alus vapautui partiotehtävistä joulukuussa 1954 ja se palasi Sydneyyn huollettavaksi. Samalla alus valmisteltiin palveluksesta poistoon. Alus poistettiin palveluksesta 14. helmikuuta 1955 sen matkattua 52 000 merimailia toisella palvelusrupeamallaan. Alus sijoitettiin alkuvuodesta 1961 poistolistalle ja se myytiin 21. syyskuuta Tolo Mining and Smelting Companylle Hong Kongiin. Alus myytiin edelleen japanilaisyritykselle Amakasu Sangyo Kisen Companylle, mutta se viipyi laivaston ankkuripaikalla. Alus lähti 7. syyskuuta 1962 hinattuna yhdessä "HMAS Murchisonin" kanssa Sydneystä Kauko-Itään romutettavaksi.


title: Olavi Ruitlane

text:
Olavi Ruitlane (s. 1. heinäkuuta 1969 Tartto, Viro) on virolainen kirjailija joka kirjoittaa osittain võruksi.
Ruitlane on syntynyt Virumaalla työläisperheeseen. Perhe muutti pian Võrun kaupunkiin. Ruitlanen isä on kotoisin on Varstusta Metstagan kylästä, äiti Võrusta.


title: Olavi Ruitlane

text:
Ruitlane kävi Võrun klassillista koulua, opiskeli sen jälkeen Võru Tööstustehnikumissa ja valmistui ylioppilaaksi etäopiskelun kautta. Hän on työskennellyt monenlaisilla aloilla, kuten vartijana ja autonkuljettajana.
Ruitlane on julkaissut tekstejä myös lehdissä, esimerkiksi : Vikerkaar, Eesti Ekspress, Sirp, Eesti Päevalet, Võromaa Teataja, DI jne. Hän on kirjoittanut myös laulutekstejä eri yhtyeille, kuten Kala, Koer, Mtj, Orelipoiss, Bernhard, Ummamuudu, Pixels, Eliit, Lõkõriq, Päris Anni.


title: Toivo Ovaska (urheilija)

text: Toivo Johannes Ovaska (18. joulukuuta 1899 Ruskeala, Suomen suuriruhtinaskunta – 3. tammikuuta 1966 Helsinki) oli suomalainen pikaluistelija ja jalkapalloilija.


title: Toivo Ovaska (urheilija)

text: Pikaluistelussa Ovaska kilpaili Sankt Moritzin talviolympialaisissa 1928, missä hän sijoittui 500 metrillä 11:nneksi ja 1 500 metrillä 15:nneksi. Jalkapallossa hän pelasi Suomen miesten maajoukkueessa neljä A-maaottelua vuosina 1927–1928 ja voitti Helsingin Jalkapalloklubin pelaajana SM-kultamitalin vuonna 1925.


title: Mustalampi (Oulu)

text: Mustalampi on pieni järvi tai lampi Oulun kaupungin Niileksen kaupunginosassa Pohjois-Pohjanmaalla. Järvi sijaitsee Valkiaisjärven ja Niilesjärven välisellä kannaksella, suopainanteella. Järvi kuuluu Oulujoen vesistöön, sen vesi laskee ojaa myöten Niilesjärveen ja edelleen Myllyojaa pitkin Oulujokeen. Järvi on asumaton, mutta sinne on tieyhteys Valkiaisjärventieltä. Etelärannalla on nuotiopaikka.


title: Bertel Backman

text: Bertel Fredrik Aulis Miesmäki, entinen Backman (10. kesäkuuta 1905 Tampere – 7. helmikuuta 1981 Tampere) oli suomalainen lääkäri ja pikaluistelija.


title: Bertel Backman

text: Miesmäen vanhemmat olivat johtaja Ernst Albert Backman ja Lilli Helena SChreck. Hänen ensimmäinen puolisonsa vuodesta 1936 oli Sirkka Hagar Laaksonen (k. 1942) ja toinen vuodesta 1943 sairaanhoitaja Gerda Bremer. Miesmäki tuli ylioppilaaksi Tampereen suomalaisesta yhteiskoulusta 1925 ja valmistui lääketieteen lisensiaatiksi 1933, kirurgiaan hän erikoistui 1945. Hän työskenteli lääkärinä Tampereella eri sairaaloissa, mutta myös lääkärinä SPR:n palveluksessa ja tehtaan lääkärinä. Hatanpään sairaalan kirurgisen osaston lääkäri hänestä tuli 1953. Sodissa Miesmäki toimi kenttäsairaalan ja sotasairaalan lääkärinä, sotilasarvoltaan hän oli lääkintämajuri.


title: Bertel Backman

text: Pikaluistelussa Tampereen Pyrintöä edustanut Miesmäki (Backman) kilpaili Sankt Moritzin talviolympialaisissa 1928, missä hän sijoittui 500 metrillä kahdeksanneksi ja 5 000 metrillä 13:nneksi. 1 500 metrillä hän keskeytti.


title: Anticimex

text: Anticimex on kansainvälinen tuhoeläinhallinnan, rakennetun ympäristön ja elintarvikehygienian palveluyritys. Emoyhtiö Anticimex International AB perustettiin vuonna 1934 Ruotsiin, mistä sen toiminta on laajentunut 16 maahan Euroopassa, Pohjois-Amerikassa, Aasiassa ja Australiassa. Emoyhtiö tytäryhtiöineen työllistää kansainvälisesti noin 4 500 henkeä. Anticimex-konsernin omistaa pääomasijoitusyhtiö EQT.


title: Anticimex

text: Suomen lisäksi konsernilla on tytäryhtiöitä Norjassa, Tanskassa, Itävallassa, Belgiassa, Saksassa, Sveitsissä, Alankomaissa, Italiassa, Espanjassa, Portugalissa, Yhdysvalloissa, Singaporen tasavallassa, Malesiassa, Uudessa-Seelannissa ja Australiassa. Australian ja Uuden-Seelannin tytäryhtiöt käyttävät poikkeuksellisesti nimeä "Flick Anticimex".


title: Anticimex

text: Suomessa Anticimexin pääkonttori sijaitsee Vantaan Kaivokselassa. Suomessa toimi- ja myyntipisteitä on pääkonttorin lisäksi 13 kappaletta. Suomen Anticimex tekee vuositasolla noin 50 000 asiakaskäyntiä.


title: Anticimex

text: Palvelutarjonnassa on perinteisten ja digitaalisten tuhoeläinhallinnan palveluiden lisäksi sisäilmatutkimus- ja elintarvikehygieniapalveluita sekä If-vakuutusyhtiön kanssa yhteistyössä Kunnon Koti -palvelu omakotitalo-omistajille. Anticimex yhdistetään konsernina useimmiten tuholaistorjuntaan; todellisuudessa jokaisella maalla on yksilöllinen palvelutarjonta. Suomessa palvelut painottuvat neljälle osa-alueelle:


title: Anticimex

text: Tuhoeläinhallintapalvelut


title: Anticimex

text: Elintarvikehygieniapalvelut


title: Anticimex

text:
Sisäilmatutkimukset
Talotarkastukset


title: Jorma Sandelin

text: Jorma Alexander Sandelin (s. 4. kesäkuuta 1936 Kristiinankaupunki) on suomalainen kilpauransa päättänyt jousiampuja.


title: Jorma Sandelin

text: Sandelin edusti Suomea lukuisissa arvokisoissa ja saavutti kymmeniä SM-mitaleja sekä Suomen ennätyksiä. Hän voitti yksilökilpailussa MM-pronssia vuonna 1961 ja joukkuekilpailussa kolme MM- sekä kolme EM-mitalia. Münchenin kesäolympialaisissa 1972 Sandelin sijoittui yksilökilpailussa 40:nneksi. Hänen vuoden 1969 FITA-kierroksella tekemänsä tulokset ylittivät silloisen maailmanennätyksen.


title: Peter Fazer

text: Karl Peter Fazer (23. lokakuuta 1934 Helsinki – 24. lokakuuta 1998 Kirkkonummi) oli suomalainen kilpapurjehtija, joka kilpaili vuoden 1964 kesäolympialaisissa. Karl Fazer oli hänen isoisänsä. Peter Fazer aloitti työt Fazerin makeistehtalla 16-vuotiaana. Hän toimi toimitusjohtajana vuodesta 1965 vuoteen 1987, jolloin hän nousi hallituksen puheenjohtajaksi. Fazer menehtyi sydänkohtaukseen kotonaan täytettyään 64 vuotta edellisenä päivänä.


title: Aarne Lindholm

text: Karl Aarne Lindholm (12. helmikuuta 1889, Laihia – 19. heinäkuuta 1972 Vaasa) oli suomalainen kestävyysjuoksija. Lindholm osallistui Suomen suurruhtinaskunnan joukkueeseen Tukholman olympialaisiin 1912. Hän osallistui Tukholmassa neljään lajiin: 5 000 m juoksuun, 3 000 m joukkuekilpailuun, maastojuoksun yksilökilpailuun sekä maastojuoksun joukkuekilpailuun. 3 000 metrin joukkuekilpailussa hän sijoittui välieränsä toiseksi viimeiseksi. Muissa lajeissa hän ei päässyt maaliin.


title: Agamgam 2004

text: Agamgam 2004 on nigeriläisen laulaja-lauluntekijä Bombinon albumi, joka julkaistiin vuonna 2010.


title: Agamgam 2004

text: Kaikki kappaleet Omara "Bombino" Moctar, ellei toisin mainita.


title: Konstantin Habenski

text:
Konstantin Habenski (; s. 11. tammikuuta 1972) on venäläinen näyttelijä. Hän on tunnettu muun muassa elokuvista "Night Watch – yövahti" (2004) ja "Day Watch"
(2006). Habenskille myönnettiin Venäjän kansantaiteilijan palkinto vuonna 2012.


title: TEMPO

text: TEMPO eli (2,2,6,6-tetrametyyli-piperidin-1-yyli)oksyyli (CHNO) on heterosyklinen orgaaninen yhdiste. Yhdiste on rakenteeltaan radikaali, mutta on radikaaliksi poikkeuksellisen stabiili. TEMPOa voidaan käyttää orgaanisen kemian synteeseissä hapettimena.


title: TEMPO

text: Huoneenlämpötilassa TEMPO on väriltään oranssinpunaista kiteistä ainetta. Yhdiste liukenee orgaanisiin luottimiin. TEMPO on voimakas hapetin. Lisäksi se on myrkyllistä ja ärsyttää voimakkaasti ihoa.


title: TEMPO

text: TEMPOa valmistetaan hapettamalla 2,2,6,6-tetrametyylipiperidiiniä. Yleensä hapetus tehdään käyttäen joko natriumhypokloriittia tai ilman avulla. Käytettäessä hapettimena ilmaa tarvitaan lisäksi metallikationi katalyytiksi ja tyypilisimpiä tähän käytettyjä metalleja ovat Cu- Ru ja Mn/Co-kationit. Muodostuva TEMPO hapettuu edelleen varsinaiseksi hapettimeksi, joka on oksoammoniumkationi.


title: TEMPO

text: TEMPO hapettaa primääriset alkoholit aldehydeiksi ja sekundääriset alkoholit ketoneiksi. Ainesuhteista riippuen aldehydit voidaan hapettaa myös karboksyylihapoiksi. Lisäksi TEMPO hapettaa diolit laktoneiksi tai hydroksialdehydeiksi ja sulfidit sulfoksideiksi. Teollisuudessa TEMPOa käytetään hapettamaan muun muassa retinoli retinaaliksi ja lääketeollisuuden tarvitsemien lähtöaineiden synteeseissä steroidijohdannaisten valmistamiseen. TEMPOa voidaan käyttää myös radikaalipolymeroinneissa. TEMPO reagoi pidentyvän radikaaliketjun pään kanssa muodostaen additiotuotteen. Tämä estää pään radikaalia reagoimasta edelleen. Additiotuote voidaan hajottaa kuumentamalla, jolloin TEMPO irtoaa ja muodostuu polymeeriradikaali, joka voi jatkaa edelleen reaktiota. Näin voidaan säädellä esimerkiksi halutun polymeerin molekyylimassaa. TEMPOa on käytetty tähän tarkoitukseen muun muassa polystyreenin valmistuksessa.


title: Jõelähtme jõgi

text: Jõelähtme jõgi (myös "Jõelehteme jõgi, Raasiku jõgi") on joki Viron pohjoisosissa Harjumaalla. Se on Jägala jõen vasemmanpuoleinen sivujoki, joka yhtyy pääuomansa Jõelähtmessä 4,2 kilometriä ennen joensuuta.


title: Jõelähtme jõgi

text: Jõelähtmen jõen valuma-alueen pinta-ala on 21% pääuomansa Jägala jõen valuma-alueesta. Joki virtaa suhteellisen tiheästi asutun alueen läpi Harjumaalla. Se alkaa Anijassa Rasiveren kylän eteläpuolella ja virtaa aluksi harvaan asutulla seudulla. Sitten se saapuu Alaveren kylän peltoaukealle, missä se kääntyy luoteeseen ja ohittaa siellä Alaveren kylän taajaman. Tämän jälkeen se käväisee Raasikussa ja toimii muutaman kilometrin Anijan ja Raasikun kuntien rajajokena. Raasikun pienkauppalan jälkeen joki kulkee Jõelähtmen kunnan alueella. Siellä se yhtyy Jägala jõgeen Koogin kylässä.


title: Jõelähtme jõgi

text: Joki kulkee vain osan matkastaan luontaisia uomia myöten. Alkukilometrit tapahtuvat Kõrvemaalla, joka on harvaan asuttua seutua. Sitten joki kulkee Pohjois-Viron tasangolla, jossa korkeusvaihtelut ovat vain muutaman metrin. Siellä joki meanderoi eli mutkittelee voimakkaasti. Jotkin juoluat on oikastu kaivamalla niiden rinnalle suora uoma. Näiden, ja luontaisten saarien lisäksi, joen uoma on kasvanut pituutta 3,1 kilometriä. Pisimmän reitin kautta joen mitattu uoma on 49 kilometriä ja lyhimmän kautta 46 kilomteriä pitkä.


title: Jõelähtme jõgi

text: Joki alkaa metsäojana, jolle ei ole karttoihin merkitty lähdettä. Sen alkukilometrit ovat nykyään koneellisesti kaivettua ojaa. Uomaan yhtyy lyhyitä metsä- ja pelto-ojia. Alaveren kylän peltoaukealla jokeen yhtyy vain muutama peltojen kuivatusoja. Huomattavin niistä on Vilamaa peakraavi, jolla on Alaveren kylän taajamassa kaksi peakraaviin kuuluvaa tekojärveä ja jonka valuma-alueen suuruus on 21 km².


title: Jõelähtme jõgi

text: Maademäe oja yhtyy jokeen Lükatin kylässä ja sen valuma-alue on 21 km². Seuraavassa Kiviloon kylässä on joessa pato ja lyhyt koski. Sen taakse jää Kiviloo paisjärvi (eli patojärvi). Kylän jälkeen joki alittaa Jägala-Pirita kanaalin, joka tuo vettä Kaunissaaren tekojärvestä ja vie sitä Pirita jõgeen. Tästä pari kilometriä eteenpäin saapuu joki Paasiku soolle, josta siihen yhtyy oikealta Känkari kraavi. Tämä suo ja Rätla soo jäävät joen koillispuolelle, kun se kääntyy luoteeseen. Vähän ennen joen saapumista Peningin kylän vaiheille, yhtyy siihen vasemmalta suurin sivujoki Simsi oja. Se on varsin leveäksi kaivettu johto-oja, jonka pituus on 19 kilometriä ja valuma-alueen suuruus 87 km².


title: Jõelähtme jõgi

text: Tämän jälkeen joki virtaa Raasiku pienoiskauppalan läpi. Siellä on joessa kaksi saarta ja sen ylittää muutama silta ja Tallinnan ja Narvan välinen rautatie. Juuri ennen Kostiveren pienoiskauppalaa on joen mutkaista uomaa oikaistu yli kilometrin pituisella suoralla kanavalla. Ohitettu uoma on vielä täynnä vettä, mutta sen läpivirtaus on pieni. Kostiveressä on joella saari ja sen ylittää muutama silta.


title: Jõelähtme jõgi

text: Kostiveren lähellä joki saapuu Kostiveren karstimaalle, jonka läpi joki virtaa. Osuus alkaa joen laajentumalla, jota voidaan pitää lampena. Karstimaalla ei ole Virossa tyypillistä moreenmaakerrosta, vaan kalkkikivikallio on paljaana ja happosateen ja pintaveden eroosiolle alttiina. Vesi onkin liuottanut kallionhalkeamiin uurteita ja päässyt lopulta kovan pintakivikerroksen läpi. Pintakiven alla olevat kalkkikivikerrostumat ovat paljon pehmeämpiä ja siellä joen vesi on avartanut koko joen vetävät maanalaiset uomat. Uomat haarautuvat maan alla ja niitä arvellaan olevan 3–6 haaraa. Joki katoaa maan alle näihin uomiin 2,5 kilometrin matkalla. Joen uomia on tavattu virtaamassa jopa viiden metrin syvyydestä. Kun joki putkahtaa esiin karstimaa-alueen koillispuolella, saavutaankin kohtaan, jossa joki ylittää Tallinnan ja Narvan välinen valtatie 1. Täällä on joessa yli 100 metrinen saari ja kaksi lyhyttä sivuhaaraa, joista valuu vettä neljästä lähteestä. Niiden yhteistuottavuus on kevätulvien aikana 6 000 litraa sekunnissa. Ne saavat vetensä maanalaisesta joesta, joka keväisin tulvii voimakkaasti maanpinnalle asti. Koko karstimaa-alue muodostaa tuolloin järven.


title: Jõelähtme jõgi

text: Pian tämän jälkeen joki päättyy. Koogin kylässä on joessa vielä koskimainen putous ja padon nostattama Lundi paisjärv. Patojärvi on rakennettu käytöstä poistetun vesimyllyn tarpeisiin ja se on puoli hehtaaria suuri ja 250 metriä pitkä. Sen allas on luontainen ja se on muodostunut, kun joki on kuluttanut kovan kalkkikivikerrostuman alta pehmeät kerrostumat pois. Joenpohja on siten painunut 12 metriä alemmaksi ja yhtyy uuramassaan laaksossa samanlaiseen Jägala jõen laaksoon. Alapuolisen kosken kivet ovat peräisin kummastakin laaksosta. Patojärvi peittää osittain alleen vesiputouksen, josta on jäljellä pienten putousten koskimainen sarja . Joki yhtyy Jägala jõgeen siinä olevan saaren kohdalla ja jokien vedet sekoittuvat pitkässä koskessa, joka laskee alempana olevaan Linnamäen patojärveen.


title: Jõelähtme jõgi

text: Joki on lohen, purotaimenen, taimenen ja harjuksen luontaisen lisääntymisalue.


title: Niilin valtiatar

text: Niilin valtiatar ("Child of the Morning") on vuonna 1977 ilmestynyt Pauline Gedgen kirjoittama romaani. Kirjan lyhennetty suomennos on Valittujen Palojen Kirjavalioissa vuodelta 1989. Sen on suomentanut Anna-Maija Viitanen. Teoksen on kuvittanut F. W. Richter-Johnsen.


title: Niilin valtiatar

text: Kirja kertoo Egyptin kuningattaren Hatšepsutin elämäntarinan sellaisena kuin, miksi kirjailija sen kuvitteli. Kirjan alussa Hatšepsut on nuori tyttö, jonka isoveli Thutmosis II on ensimmäinen vallanperimysjärjestyksessä. Hatšepsutin elämä vaikuttaa turvatulta, kunnes salaliittolaiset myrkyttävät Thutmosis II:n puolisoksi aiotun sisarpuolen Neferun. Tämän jälkeen kuningattareksi valitaan Hatšepsut, joka ei kuitenkaan pidä asemastaan velton ja saamattoman Thutmosis II:n puolisona mutta joutuu alistumaan asemaansa kuningattarena. Hatšepsutin elämä mutkistuu Thutmosis II:n ottaessa jalkavaimokseen Aset-nimisen naisen, joka synnyttää hänelle poikalapsen, Thutmosis III:n, kun taas Hatšepsut itse saa kaksi tytärtä, Merit-Ran ja Neferu-Ran. Tyttöjen saaminen romuttaa Hatšepsutin aikeet perustaa oma dynastia. Thutmosis II kuolee ja Egyptissä odotetaan Hatšepsutin kertovan vallanperijästä, mutta Hatšepsut viivyttää kertomista. Thutmosis III:n varttuessa Neferu-Ra kiinnostuu hänestä, ja kiinnostus osoittautuu molemminpuoliseksi, mistä Hatsepsut ei pidä. Neferu-Ra kuolee, ja Thutmosis III ryhtyy liehittelemään Merit-Rata.


title: Niilin valtiatar

text: Huomatessaan, että Hatšepsut ei aio luopua kruunusta, Thutmosis III salamurhauttaa tämän ystävät yhden yön aikana, minkä jälkeen hän menee vaatimaan kruunua Hatšepsutilta. Hatšepsut ei luovuta kruunua vaan pakottaa Thutmosis III:n ottamaan sen hänen päästään. Tämän jälkeen Thutmosis III haluaa Hatšepsutin vaimokseen, mutta Hatšepsut nauraa hänelle päin naamaa. Hatšepsut lähtee salista ja kertoo asioista Merit-Ralle, joka ei välitä äidistään vaan pitää tapahtuneita Hatšepsutin ystävien kuolemia Hatsepsutin oman vallanhimon syynä.


title: Niilin valtiatar

text: Thutmosis III haluaa aloittaa sodan heettiläisiä vastaan ja myrkyttää Hatšepsutin viinillä. Hatsepsut kuolee illalla katsellen palatsin katolta aunringonlaskua.


title: Hannu Savijärvi

text: Hannu Ilmari Savijärvi (s. ) on Helsingin yliopiston meteorologian emeritusprofessori.


title: Hannu Savijärvi

text: Hän kirjoitti ylioppilaaksi Äänekosken yhteiskoulusta vuonna 1966 ja valmistui Helsingin yliopistosta (HY) filosofian kandidaatiksi (meteorologia) vuonna 1972, lisensiaatiksi 1975 ja tohtoriksi 1982. Hänen englanninkielinen artikkeliväitöskirjansa (1980) käsitteli ilmakehän suuren mittakaavan virtausten tasapainoehtoja ja oli otsikoitu "Diagnostic studies on the balance requirements of the atmospheric large-scale flow".


title: Hannu Savijärvi

text: Savijärvi oli Ilmatieteen laitoksen ATK-osastolla 1970-71, HY:n meteorologian assistenttina 1971–1974, Suomen Akatemian tutkimusapulaisena 1975–1976, tutkijana Englannin Readingissä Euroopan keskipitkien sääennusteiden keskuksessa (ECMWF) 1977–1982, sitten HY:n meteorologian apulaisprofessori 1982–1997 ja professori 1998-2012, vieraillen Yhdysvalloissa Princetonin yliopistossa 1986–1987, Tukholman yliopistossa useaan otteeseen 1991–1992, ja uudelleen Yhdysvalloissa National Meteorological Centerissä 1993–1994. Hän koulutti 30-vuotisen professorikautensa aikana lukuisia maistereita ja tohtoreita, joista monet ovat nyt merkittävissä tehtävissä sääpalveluissa, yliopistoissa ja tutkimuslaitoksissa Suomessa ja eri puolilla maailmaa.


title: Hannu Savijärvi

text: Savijärven tutkimusalueena oli ensin ilmaston tasapainoehdot, sittemmin myös ilmakehämallit (etenkin niiden numeeriset menetelmät ja ennustusvirheen kasvu), ilmakehän rajakerros ja pienikokoiset sääilmiöt kuten merituuli ja rinnetuulet, sekä Marsin sääilmiöt ja ilmasto. Hän on tullut maailmalla tunnetuksi Marsin rajakerroksen mallittajana ja asiantuntijana.


title: Hannu Savijärvi

text: Professori Savijärvi on ollut Suomalaisen Tiedeakatemian jäsen vuodesta 1999 lähtien ja Suomen Tiedeseuran jäsen.. Hän oli ECMWF:n tieteellisen neuvoston jäsen 1999-2007 ja Ilmatieteen laitoksen johtokunnan jäsen 1999-2004.


title: Hannu Savijärvi

text: Savijärven perheeseen kuuluu musiikinopettajapuoliso Outi Haapanen ja lapset Pinja ja Perttu. Hänen harrastuksiaan ovat barokkimusiikki sekä luonnon tarkkailu ja veneily perheen Saimaan-mökillä Ristiinan Huomenniemessä.


title: Tokasikajuttu

text: Tokasikajuttu on vuonna 2017 ensi-iltansa saanut kansainvälisenä yhteistuotantona valmistettu dokumenttielokuva, jonka on ohjannut ja käsikirjoittanut Jukka Kärkkäinen ja J.-P. Passi. Pertti Kurikan Nimipäivät -yhtyeestä kertova elokuva on itsenäinen jatko-osa saman tekijätiimin kulttimaineeseen nousseelle vuoden 2012 elokuvalle "Kovasikajuttu". Elokuva esitettiin Yle TV1:n Dokumenttiprojektissa huhtikuussa 2018.


title: Koomikon kuolema

text: Koomikon kuolema (engl. "National Treasure") on englantilainen neliosainen vuonna 2016 esitetty draamasarja, jonka on luonut Jack Thorne. Sarjan päähenkilö on menestynyt koomikko Paul Finchley (Robbie Coltrane), jota syytetään seksuaalisesta hyväksikäytöstä. Julie Walters esittää Paulin vaimoa Marieta, ja Andrea Riseborough Paulin tytärtä Dee'tä.


title: Koomikon kuolema

text: "Koomikon kuolema" pohtii julkisuuden ja yksityisyyden suhdetta.


title: Koomikon kuolema

text: Sarja esitettiin Britanniassa syksyllä 2016 Channel 4 -kanavalla. Suomessa sarja alkoi keväällä 2017 YLE TV1 -kanavalla.


title: Koomikon kuolema

text: Koomikko Paul Finchley on ollut vuosia television viihdeohjelman vetovoimainen esiintyjä ja mediapersoona. Miestä tervehditään kadulla kuin vanhaa tuttavaa, mutta sitten tulee kohtalokas päivä. Poliisi hakee Finchleyn kuultavaksi epäiltynä vanhasta raiskaussyytteestä.


title: Koomikon kuolema

text: Uutinen seksirikosepäilystä leviää nopeasti ja kansa kääntää selkänsä koomikolle. Syytteen seurauksena hänen lähipiirinsä joutuu kokonaan uudenlaiseen valoon ja julkisuuteen.


title: Andrea Riseborough

text: Andrea Riseborough (s. 20. marraskuuta 1981 Newcastle, Englanti) on englantilainen näyttelijä. Hänet tunnetaan parhaiten rooleistaan elokuvissa "The Death of Stalin" (2017), "Battle of the Sexes" (2017), "Birdman" (2014), "Oblivion" (2013), "Welcome to the Punch" (2013), "Disconnect" (2013), "Shadow Dancer" (2012), "W.E", (2011) "Brighton Rock" (2010), "Made in Dagenham" (2010), "Ole luonani aina" (2010), "Happy-Go-Lucky" (2008) ja "Venus" (2006) sekä televisiosarjoissa "Koomikon kuolema", "Bloodline", "Syyttäjän todistaja" ja "Black Mirror".


title: Reetta Hämäläinen

text: Reetta Anna Inkeri Hämäläinen (s. 13. helmikuuta 1992) on suomalainen yleisurheilija. Hänen päälajinsa oli aiemmin seiväshyppy, jossa hän ei kuitenkaan ole kilpaillut vuoden 2012 jälkeen, vaan kilpailee nykyisin lähinnä pika- ja aitajuoksussa. Hän edusti Nastolan Nasevaa vuoteen 2003, Lahden Ahkeraa 2004–2011, Turun Urheiluliittoa 2012–2013 ja uudelleen Lahden Ahkeraa vuodesta 2014. Häntä valmentaa Mika Salminen, aiemmin myös Anukaisa Järvinen ja Kimmo Kantosalo.


title: Reetta Hämäläinen

text: Hämäläinen saavutti Euroopan nuorten kesäolympiafestivaaleilla Tampereella 2009 hopeaa seiväshypyssä tuloksella 385. Saman vuoden Bressanonen alle 18-vuotiaiden MM-kilpailuissa hän karsiutui loppukilpailusta. Hän edusti Suomea alle 18-vuotiaiden maaottelussa 2008 ja 2009 sijoittuen kummallakin kerralla seiväskilpailussa kolmanneksi.


title: Reetta Hämäläinen

text: Hämäläinen saavutti seiväshypyssä sisäratojen SM-pronssia Mustasaaressa 2009 tuloksella 385. Kalevan kisoissa hän on sijoittunut seiväshypyssä parhaimmillaan viidenneksi Espoossa 2009. Nuorten sarjoissa hän voitti Suomen-mestaruuden ulkoradoilla 14-vuotiaiden 80 metrin aitajuoksussa 2006 ja alle 20-vuotiaiden 4 × 100 metrin viestissä 2009 sekä hallissa alle 18-vuotiaiden seiväshypyssä 2009.


title: Reetta Hämäläinen

text: Hämäläinen hyppäsi seiväsennätyksensä 400 cm Somerolla 25. kesäkuuta 2009. Hallissa hän on hypännyt parhaimmillaan 390 Helsingissä 25. tammikuuta 2009.


title: Fabrice Leggeri

text: Fabrice Leggeri (s. 28. maaliskuuta 1968, Alsace, Ranska) on EU:n rajavirasto Frontexin nykyinen johtaja, joka on kotoisin Ranskasta. Hän on ollut virassa 16. tammikuuta 2015 lähtien.


title: Fabrice Leggeri

text: Leggeri suoritti jatkotutkinnon nykyhistoriasta Pariisin yliopistossa. Hän on suorittanut tutkinnon myös Ecole normale supérieure (ENS) -korkeakoulussa ja Institut d’Etudes Politiques de Paris -kauppakorkeakoulussa.


title: Fabrice Leggeri

text: Leggeri työskenteli ensin sisäministeriössä apulaisosastopäällikkönä, sitten päällikkönä, joka vastasi rajoista, rajat ylittävästä liikenteestä ja viisumeista. Vuosina 2000−2003 Leggeri toimi Euroopan komission kansallisena asiantuntijana, vuosina 2003−2007 varaprefektinä (valtion viranhaltija) kahdessa kunnassa, 2007−2011 kansainvälisestä ja eurooppaoikeudesta vastavan osaston johtajana puolustusministeriössä. Vuonna 2011 hän muutti Ranskan Etelä-Korean suurlähetystön apulaisjohtajaksi Souliin ja palasi takaisin vuonna 2013 toimiakseen sisäministeriön epäsäännöllisen maahanmuuton osastossa muun muassa Schengenin sopimukseen liittyvien asioiden, laittoman maahanmuuton ja budjettien parissa. Vuonna 2015 Leggeri nimitettiin EU:n rajavirasto Frontexin johtajaksi.


title: Fabrice Leggeri

text: 27. helmikuuta 2017 Leggeri arvosteli Välimerestä ihmisiä pelastavia järjestöjä siitä, että ne pelastavat ihmisiä vääristä paikoista. Hänen mukaansa eurooppalaisten alusten on vältettävä poimimasta siirtolaisia kyytiinsä yhä lähempänä Libyan rannikkoa, koska se tukee rikollisverkostoja ja ihmiskauppiaita Libyassa ja rohkaisee ihmissalakuljettajia, jolloin he pakottavat vielä aiempia vuosia enemmän siirtolaisia merikelvottomiin aluksiin. Jokaisella on hänen mukaansa kuitenkin velvollisuus auttaa ihmisiä merihädässä.


title: HMAS Lachlan

text: HMS Lachlan (viirinumero K364) oli Australian kuninkaallisen laivaston vuonna 1945 palvelukseenotettu River-luokan fregatti, joka osallistui Tyynenmeren sodan loppunäytökseen.


title: HMAS Lachlan

text: Alus tilattiin 2. kesäkuuta 1942 Morts Dock and Engineering Companyltä Sydneystä ja sen köli laskettiin 22. maaliskuuta 1943. Alus laskettiin vesille 25. maaliskuuta 1944 kumminaan Australian pääministerin Sculinin puoliso ja se otettiin palvelukseen 14. helmikuuta 1945 ensimmäisenä päällikkönään komentajakapteeni George D. Tancred.


title: HMAS Lachlan

text: Gloucesterin herttua puolisoineen nousi 24. maaliskuuta 1945 alukseen ja alus siirrettiin virallisten avajaisten yhteydessä seremoniallisesti uuteen Captain Cookin telakkaan aluksen katkaisten samalla altaan yli pingotetun nauhan. Tämä ei ollut telakan ensikäyttö, koska lentotukialus "HMS Illustrious" oli korjattu jo kuukauden alussa.


title: HMAS Lachlan

text: Koeajojen ja miehistön koulutuksen päätyttyä alus lähti Sydneystä operaatioalueelle 28. maaliskuuta. Alus liitettiin Yhdysvaltain laivaston merentutkimusosastoon, joka operoi Filippiinien ja huhtikuun puolivälistä alkaen alus osallistui Mindanaon operaatioihin. Kuukauden lopulla alus liitettiin Yhdysvaltain 7. laivaston miinanraivaus- ja merentutkimusryhmään (TG 70.5), jonka tehtävänä oli Borneon pohjoisrannikolle tehtävän Tarakanin maihinnousun vaatima reitti. Maihinnousun jälkeen alus tutki Tarakanin redin ennen lähtöään Morotaille, missä se jatkoi tutkimuksiaan.


title: HMAS Lachlan

text: Kesäkuussa alus osallistui Borneon operaatioiden seuraavaan vaiheeseen Bruneinlahdella. Alus saapui valitulle maihinnousualueelle kolme vuorokautta ennen maihinnousua kaikuluodaten ja merkiten turvalliset maihinnousureitit. Seuraavana päivänä alus tunkeutui Bruneinlahdelle merkiten edelleen reittejä. Aluksen venemiehistö ja Yhdysvaltain rannikkotiedustelijat tutkivat rannan ja merkiten maihinnousureitit aivan rannan tuntumaan asti. 10. kesäkuuta toteutetun maihinnousun jälkeen jatkoi tutkimustehtävissä alueella. Borneolta poistuessaan aluksen miehistö sai kiitokset Yhdysvaltain 7. laivaston TF 78.1 komentavalta kontra-amiraalilta.


title: HMAS Lachlan

text: Elo- ja syyskuussa alus oli Leytenlahden alueella ja lokakuussa alus tutki Biakin ja Morotain alueella sekä Vogelkopin niemimaan edustalla. Alus kuljetti tarvittaessa toiminta-alueillaan japanilaisia sotavankeja. Uuden-Guinean alueen tutkimusten päätyttyä alus palasi 25. marraskuuta Sydneyyn oltuaan operaatioalueella kahdeksan kuukautta ja matkaten 21 000 merimailia.


title: HMAS Lachlan

text: Helmikuussa 1946 aluksen 40 millimetrin Boforsit, Hedgehogit, syvyyspommikiskot ja -heittimet poistettiin. Alus jatkoi palvelustaan tutkimusaluksena maaliskuussa ja se osallistui sodan jälkeiseen tutkimusohjelmaan Australian lähialueilla lokakuuhun 1947. Alus saapui 17. marraskuuta Williamstownin telakalle Melbourneen huollettavaksi. Alus vapautui telakalta huhtikuun lopulla 1948. Huollon aikana alukselle asennettiin kaksi Squid sukellusveneentorjuntaheitintä sekä yksi 40 millimetrin Bofors, vaikka sukellusveneentorjuntaheittimet poistettiinkin myöhemmin huollon vielä kestäessä.


title: HMAS Lachlan

text: Alus lähti 25. toukokuuta Sydneyyn, mistä se jatkoi 17. syyskuuta matkaansa Fremantleen. Aluksen huoltoa jatkettiin Fremantlessa samalla kun sitä valmisteltiin reserviin siirtoon. Alusta ei kuitenkaan siirretty reserviin, vaan se lainattiin Uuden-Seelannin laivastolle. Siirtoa varten alukselle saapui 16. toukokuuta 1949 Uuden-Seelannin laivaston etukomennuskunta ja pääosa saapui elokuussa.


title: HMAS Lachlan

text: Alus poistettiin palveluksesta 5. lokakuuta Fremantlessa sen matkattua palvelukseenoton jälkeen 32 737,7 merimailia. Uuden-Seelannin laivasto otti aluksen palvelukseensa nimellä "HMNZS Lachlan" päällikkönään komentajakapteeni P. D. Hall.


title: HMAS Lachlan

text: Alus saapui Aucklandiin marraskuussa. Aluksen laina-aika oli kolme vuotta, mutta sitä jatkettiin muutamaan kertaan ja vuonna 1962 Uusi-Seelanti lunasti aluksen. Tutkimusalus jatkoi palvelustaan, kunnes se poistettiin palveluksesta helmikuussa 1975 ja poistettiin alusluettelosta vielä saman vuonna.


title: Vaskjala-Ülemiste kanal

text: Vaskjala–Ülemiste kanal (myös "Pirita jõe–Ülemiste kanal") on kanava Raen kunnassa ja Tallinnassa Harjumaalla. Kanava alkaa Vaskjalan tekojärvestä ja se laskee Ülemistejärveen. Kanava on yksi osa Tallinnan vesihuoltojärjestelmää.


title: Vaskjala-Ülemiste kanal

text: Vaskjalan tekojärvi sijaitsee Vaskjalan asuinalueella Jürin pienoispauppalan itäpuolella. Tekojärven luoteisrannassa on säännöstelypato, josta kanava alkaa. Sen kokonaispituus on 10,8 km ja kulkee pääasiassa koilliseen seuraten Rae rabaa ("Raen suo"). Kanavan virtaama oli keskimäärin 6 m³/s.


title: Vaskjala-Ülemiste kanal

text: Pääkaupungin vesihuollon saavutettua äärirajansa rakennettiin vuonna 1922 kanava, joka toi vettä Pirita jõesta Ülemistejärveen. Vesi pumpattiin Pirita jõesta kanavaan pumppaamossa. Vuonna 1970 perustettiin Vaskjalan tekojärvi, jossa vedenpinta on korkeampi ja jotta vesi virtaisi itsekseen kanavaa myöten eteenpäin.


title: Kalevalan sanakirja (1949)

text: Kalevalan sanakirja on vuonna 1949 julkaistu sanakirja ja samalla kuvitettu tietokirja kansalliseepos Kalevalan sanastosta.


title: Kalevalan sanakirja (1949)

text: Aimo Turusen laatima teos ilmestyi vuonna 1949 Suomalaisen Kirjallisuuden Seuran kustantamana, joskin aloitteen siitä oli tehnyt jo aiemmin E. A. Tunkelo, joka toimi myös kirjan toimitusvaliokunnan puheenjohtajana. Muut valiokunnan jäsenet olivat Väinö Salminen, Kustaa Vilkuna, E. A. Saarimaa ja Salmisen kuoltua Martti Haavio. Turunen aloitti teoksen laatimisen vuonna 1939, mutta hänen varusmiespalveluksensa, sota-aika ja väitöskirjatutkimuksensa keskeyttivät sen useiksi vuosiksi. Toimitusvaliokunnan jäsenten ohella Turunen mainitsee teoksen laatimisessa avustaneina henkilöinä Aarne Anttilan, Tyyni Vahterin, Sulo Haltsosen, Jouko Hautalan, Elsa Enäjärvi-Haavion sekä Hannes Tepon. Teoksen kuvituksen on tehnyt pääosin Helena Stackelberg, osa kuvista on kuitenkin Martti Haavion toimittamasta Pienois-Kalevalasta ja kolme värikuvaliitettä on tehty Kansallismuseon painolaatoilla. Teoksen laatimista tuki Suomalaisen Kirjallisuuden Seuran ohella Henkivakuutusyhtiö Salama, joka lahjoitti seuralle työtä varten Kalevalan 100-vuotisjuhlan kunniaksi 50 000 markkaa.


title: Kalevalan sanakirja (1949)

text: Kahdelle palstalle ladotussa teoksessa on 349 sivua, korjausliite ja kolme numeroimatonta värikuvaliitettä kansallispuvuista. Varsinaisen sanaston ohella teoksessa on suomenkielinen ja ranskankielinen esipuhe, lyhenteiden selitykset mukaan lukien kielet ja murteet, paikan nimet sekä lyhentein merkityt lähdeteokset, samoin kuin lyhyt lukuopas ’’Selityksiä’’. Sanakirjan sanasto on aakkosellisessa järjestyksessä, ensimmäinen sana on ’’aamurusko’’ ja viimeinen ’’öitsiä’’. Sanan yhteydessä on selityksen lisäksi sen käyttöä havainnollistavia sitaatteja, viittaukset tai esimerkit Kalevalan säkeisiin, joissa sana esiintyy, sekä mahdolliset lähdeviitteet, samoin kuin monin paikoin piirroskuva nimineen ja mahdollisine lisäteksteineen. Kunkin sanan luokka esitetään ja sen tiedetty tai mahdollinen alkuperä ja muoto eri kielissä voidaan myös esittää, samoin kuin sanan rakentuminen kuten ’’askarvaimo’’ sanoista ’’askare + vaimo’’. Monet sanat selitetään synonyymien avulla, kuten ’’pallea’’ -sanan merkitys ’’kylki tai sivu’’. Sanojen selitykset ovat hyvin eri mittaisia, lyhimmillaan vain rivin verran ja pisimmillään useita sivuja. Myös sanan "Kalevala" merkitys selitetään ja sen syntyperää tarkastellaan.


title: Kalevalan sanakirja (1949)

text: Raimo Jussila laati vuonna 2009 uuden 520-sivuisen "Kalevalan sanakirja" -teoksen, joka on paitsi deskriptiivinen sanakirja Kalevalan sanastosta, myös frekvenssi-, sitaatti- ja tulkkisanakirja.


title: G Sides

text: G Sides on brittiläisen virtuaaliyhtyeen Gorillazin kokoelma-albumi, joka koostuu yhtyeen aiempien julkaisujen ("Gorillaz" ja "Tomorrow Comes Today" -EP) A- ja B-puolista. Se julkaistiin ensin Japanissa joulukuussa 2001 sekä myöhemmin Yhdysvalloissa helmikuussa ja Euroopassa maaliskuussa 2002.


title: Marthinus Wessel Pretorius

text: Marthinus Wessel Pretorius (17. syyskuuta 1819 lähellä Graaff Reinetia, Kapmaa – 19. toukokuuta 1901 Potchefstroom, Transvaal) oli buuripoliitikko ja -sotilas, joka perusti Pretorian kaupungin ja toimi Transvaalin tasavallan ensimmäisenä presidenttinä. Hän oli välillä myös Oranjen vapaavaltion presidenttinä. Hän oli ainoa henkilö, joka toimi kummankin maan valtionpäämiehenä.


title: Marthinus Wessel Pretorius

text: Marthinus Pretorius oli buurien suurta vaellusta johtaneen Andries Pretoriuksen poika. Hän oli yhdessä isänsä kanssa mukana valloittamassa Natalia zuluilta vuonna 1838. Perhe asettui myöhemmin Transvaaliin. Isänsä kuoltua vuonna 1853 Pretoriuksesta tuli tämän seuraaja Potchefstroomin ja Rustenburgin alueen kenraalikomendanttina. Hän perusti Pretorian kaupungin vuonna 1855 ja nimesi sen isänsä mukaan. Pretoriuksen tavoitteena oli pohjoiseen vaeltaneiden buurien eli "voortrekkereiden" poliittinen yhdistäminen. Kun joukko Transvaalin alueen siirtokuntia vuonna 1857 yhdistyi Etelä-Afrikan tasavallaksi eli Transvaalin valtioksi, hänet valittiin sen ensimmäiseksi presidentiksi. Helmikuussa 1860 hänet valittiin myös toisen buuritasavallan, Oranjen vapaavaltion presidentiksi. Hän pyrki tämän jälkeen yhdistämään Transvaalin ja Oranjen valtiot, mutta hanke kohtasi niin paljon vastustusta, että se ajoi Transvaalin sisällissotaan. Rauhoittaakseen tilanteen Pretorius erosi Oranjen presidentin tehtävistä huhtikuussa 1863.


title: Marthinus Wessel Pretorius

text: Pretorius valittiin uudelleen Transvaalin presidentiksi toukokuussa 1864. Hän onnistui hankkimaan Transvaalin itsenäisyydelle kansainvälisen tunnustuksen. Vuonna 1868 hän yritti laajentaa Transvaalin aluetta lännessä kohti Betšuanamaata, pohjoisessa Limpopon pohjoispuolelle ja idässä kohti Intian valtamerta, mutta siirtomaavallat Iso-Britannia ja Portugali pakottivat Transvaalin luopumaan vaatimuksistaan näihin alueisiin. Pretorius voitti vuoden 1869 presidentinvaalit suurella enemmistöllä. Hänen suosionsa kuitenkin aleni, kun hän ei onnistunut hankkimaan Vaal-joen alajuoksun timanttikenttiä Transvaalille. Hän siirsi kiistan alueen omistusoikeudesta Natalin kuvernöörin ratkaistavaksi kuulematta parlamenttia. Kun kuvernööri vuonna 1871 ratkaisi asian transvaalilaisten toiveiden vastaisesti, Pretorius erosi presidentin virasta ja vetäytyi politiikasta.


title: Marthinus Wessel Pretorius

text: Kun Iso-Britannia vuonna 1877 liitti Transvaalin väkisin valtapiiriinsä, Pretorius kohosi buurien passiivisen vastarinnan johtohahmoksi ja hänet vangittiin lyhyeksi aikaa. Buurien ryhdyttyä joulukuussa 1880 aseelliseen kapinaan ja julistettua Transvaalin uudelleen itsenäiseksi Pretorius valittiin maan johtoon asetetun triumviraatin jäseneksi. Hän oli yksi vuoden 1881 Pretorian rauhansopimuksen allekirjoittajista. Triumviraatin kausi päättyi toukokuussa 1883 kun Paul Kruger valittiin presidentiksi, minkä jälkeen Pretorius vetäytyi lopullisesti päätöksenteosta. Hän kuoli toisen buurisodan aikana hieman ennen kuin Transvaal menetti lopullisesti itsenäisyytensä.


title: Janka Djagileva

text: Jana ”Janka” Stanislavovna Djagileva (), 4. syyskuuta 1966 Novosibirsk, Neuvostoliitto − noin 9. toukokuuta 1991, Neuvostoliitto) oli venäläinen punk-muusikko ja runoilija.


title: Janka Djagileva

text: Djagilevalla oli venäläisiä, ukrainalaisia ja tšekkiläisiä sukujuuria. Hänen äitinsä Galina Dementjevna oli ilmastointi-insinööri ja isä Stanislav Ivanovitš energia-insinöörinä samassa yhtiössä Galinan kanssa. Perhe asui Novosibirskin keskustassa sähköttömässä puutalossa. Janka oli hiljainen ja sulkeutunut yksinäisyydessä viihtyvä lapsi, joka luki paljon kirjoja ja harrasti myös runojen kirjoittamista. Hän sairasteli paljon, minkä vuoksi vanhemmat laittoivat hänet urheilemaan. Djagilevan ollessa 14-vuotias hänen äitinsä sairastui syöpään.


title: Janka Djagileva

text: Vuonna 1984 Djagileva meni kotikaupunkinsa merenkulkuoppilaitokseen opiskelemaan insinööriksi. Hän kuitenkin olisi halunnut Kemerovon kulttuuri-oppilaitokseen, mitä myös vanhemmat tukivat. Päätökseen jäädä kotikaupunkiin saattoi vaikuttaa äidin sairaus. Koulussa Djagileva liittyi Amigo-nimiseen poliittiseen lauluyhtyeeseen, joka lauloi englanninkielisiä kappaleita. Samalla hän kiinnostui englanninkielisestä runoudesta, soitti kitaraa ja kuunteli Žanna Bitševskajan ja Boris Grebenšikovin lauluja. Vuonna 1985 Djagileva tutustui Irina Letjajevaan, novosibirskiläiseen rock-valmentajaan ja asunnoissa pidettyjen konserttien järjestäjään sekä Aleksandr Bašlatšoviin, joka myös valmensi kaupungin rock-muusikoita. Heidän kauttaan hän tutustui muihinkin muusikoihin. Seuraavana syksynä Djagilevan äiti kuoli syöpään, jolloin 20-vuotias Djagileva keskeytti opiskelut ja muutti puoleksi vuodeksi Moskovaan. Palatessaan hän asui kuukauden Bašlatšovin luona.


title: Janka Djagileva

text: Huhtikuussa 1987 Djagileva kävi ensimmäisillä Novosibirskissä järjestetyillä rock-festivaaleilla ja tutustui siellä rock-muusikko Jegor Letoviin.


title: Janka Djagileva

text: Djagileva kirjoitti suurimman osan tunnetuista runoistaan ja lauluistaan vuosina 1987−1988 ja haaveili samalla omasta yhtyeestä. Vuonna 1987 hän soitti hetken aikaa Letovin perustaman Graždanskaja Oboronan basistina, mutta se jäi kokeiluksi.


title: Janka Djagileva

text: 17. helmikuuta 1988 Baslatšov teki itsemurhan, mikä ajoi Djagilevan loppuelämän kestävään masennuskauteen.


title: Janka Djagileva

text: Djagileva esiintyi ensimmäistä kertaa julkisesti kotikaupunkinsa ulkopuolella 24. ja 26. kesäkuuta 1988 Tjumenin ensimmäisillä vaihtoehtorockin ja vasemmistoradikaalin musiikin festivaaleilla Neftjanikin kulttuuritalolla. Hän lauloi yksin sähkökitaransa kanssa.


title: Janka Djagileva

text: Marraskuussa 1990 Djagileva esiintyi asuntokonserteissa Pietarissa, Irkutskissa ja Angarskissa.


title: Janka Djagileva

text: Djagilevan velipuoli Sergei kuoli lääkärien tekemään virheeseen 23. huhtikuuta 1991, mutta Jankalle ilmoitettiin siitä vasta 4. toukokuuta. Kolme päivää myöhemmin, 9. toukokuussa, Djagileva katosi illalla kävellen vanhempiensa mökiltä. Hänet löydettiin 17. toukokuuta hukkuneena.


title: Frans Heikkinen

text: Frans Heikkinen (22. huhtikuuta 1906 Paltamo – 8. lokakuuta 1943 Lieksa) oli suomalainen maastohiihtäjä ja olympiaedustaja. Heikkinen edusti Suomea Garmisch-Partenkirchenin olympialaisissa 1936. Heikkinen osallistui 50 kilometrin hiihtoon, jossa sijoittui seitsemänneksi. Heikkinen kuoli jatkosodan aikana aivoverenvuotoon.


title: Katkot

text: Katkot ("Conium") on kasvisuku sarjakukkaiskasvien (Apiaceae) heimossa. Sukuun luetaan kuuluvaksi noin viisi lajia.


title: Katkot

text: Katkot ovat yksi- tai kaksivuotisia ruohovartisia kasveja. Niiden varret ovat pystyjä sekä kaljuja ja lehdet kaksi tai kolme kertaa parilehdykkäisiä. Katkojen kukinto on sarja ja hedelmä on soikea tai lähes pyöreä.


title: Katkot

text: Katkojen suvun lajeista Suomessa ja Ruotsissa tavataan vain myrkkykatkoa ("Conium maculatum"), sillä punakatko ("Torilis japonica") kuuluu punakatkojen ("Torilis") sukuun.